Scott Walker - Til The Band Comes In Vinyl / Lp → Køb LP'en billigt her - Gucca.dk\nScott Walker - Til The Band Comes In - Vinyl / LP\nDen amerikanske soloartist Scott Walker udgav i 1970 sit sjette studiealbum Til The Band Comes In. Albummet var en hurtig sammensætning af sange, som Walker skrev i 1970 på hans ferie i Grækenland... Læs mere.\nDen amerikanske soloartist Scott Walker udgav i 1970 sit sjette studiealbum Til The Band Comes In. Albummet var en hurtig sammensætning af sange, som Walker skrev i 1970 på hans ferie i Grækenland og blev senere indspillet med Walkers sædvanlige Philips studie-team.\n02: Little Things ( That Keep Us Together )\n04: Thanks for Chicago Mr. James\n05: Long About Now\n06: Time Operator\n07: Jean the Machine\n08: Cowbells Shakin'\n09: Til the Band Comes in\n10: The War is over ( Sleepers - Epilogue )\n12: The Hills of Yesterday\n13: Reuben James\n14: What Are You Doing for the Rest of Your Life ?\nVi prioriterer sikkerheden højt, da det er noget af det vigtigste at sørge for er i orden, når det drejer sig om nethandel. For at give dig tryghed når du køber hos Gucca.dk, benytter vi naturligvis kun en NETS godkendt Internet betalingsløsning. Derfor er handel og betaling online 100% sikkert hos os.\nVi yder altid 30 dages fuld returret, og det er uagtet hvilken vare, du har købt hos os. Såfremt du skulle fortryde købet, og ikke ønsker at beholde din vare, kan du sende din vare retur til os uden videre, og derefter vil vi sørge for, at dine penge bliver refunderet. Før du sender din returvare tilbage, er det en en god ide, at kontakte os først.\nVi ønsker ikke at lade dig vente i alt for lang tid på din vare, og vi fokuserer derfor på at sikre levering på kortest mulig tid. Vi tilstræber, at du får din vare leveret indenfor 1-2 hverdage, såfremt varen er på lager. Den præcise lagerstatus er altid tydelig ved hver enkelt vare. Tag fat i os såfremt du alligevel måtte have spørgsmål til lagerstatus eller leveringstid for et produkt.\nNår du køber hos Gucca, har du mulighed for at vælge mellem flere forskellige muligheder for betaling. Her kan du altid benytte netop den mulighed, der passer bedst til dig. Du er altid garanteret en sikker og tryg handel, uanset hvilken betalingsform du ender med at benytte. I vores FAQ får du en oversigt over alle vores betalingsmuligheder. Husk at pengene først trækkes fra din bankkonto, den dag vi sender dit produkt - hvis du gør brug af betalingskort.\nSkulle det ske, at du har spørgsmål undervejs, så tag endelig fat i os. Kundeservice er åben imellem kl. 10-15 alle hverdage, og vi er altid klar til at yde dig kompetent assistance med godt humør og smil på læben.\nVi giver dig selvfølgelig muligheden for at spore ordren hele vejen til den er ankommer. Når du fuldender købet, kan du bagefter logge ind på din egen personlige ordreside. Her har du mulighed for at se, hvornår din vare afsendes. I samme øjeblik forsendelsen er på vej til dig, får du leveringsinformation herom via e-mail.\nTil The Band Comes In, Lp\nDin anmeldelse af Scott Walker - Til The Band Comes In\nproduct_stock_no product_offer_no product_preorder_no\tproduct_buyable_yes product_group_vinyl / lp path__forside path__andreafdelinger path__vinyl/lp path__rock path__lp path__rock path__scottwalker path__scottwalkertilthebandcomesin\n229,95 krScott Walker - Tilt - Vinyl / LP


Raspberry Riptide | Laluc\nFå fejet benene væk med en flod af hindbær dufte. Lad de rene jasmin og Ylang Ylang olier inspirere dig. Den rene shea- og kakaosmør virker fugtgivene og blødgørende. En frisk grøn duft blandet med røde frugter, hindbær og druer, med et strejf af blåbær og saftige pærer. Afsluttes med sødme fra vanille og karamel.


Indtryk fra online marketing kursus - Nikolaj Astrup\nJeg rejser fuldtid, besøger 20 lande om året og bygger samtidig min virksomhed Refuga. Jeg er besat af bjerge, at læse og at studere mennesker der lever anderledes. Du kan følge mine rejser på Instagram og læse mine blogindlæg her.\t4.312 FØLGER MIG PÅ TWITTER. FØLG MIG HER\t37.049 FØLGER MIG PÅ INSTAGRAM. FØLG MIG HER\tIndtryk fra online marketing kursus\tNikolaj Astrup Madsen\t15. August, 2012\t7 kommentarer\tDel på Facebook\nI dag afholdte jeg mit lille online marketing kursus. 12 deltagere var proppet ind i et mødelokale i Sohos lækre lokaler. To personer var endda kørt fra Sønderjylland!\n3 timer går hurtigt, når man er i godt selskab – og sådan var det også i dag. Det var super udbytterigt, og deltagerne bidrog også godt. Jeg havde bygget det op sådan at vi gennemgik en lang række områder indenfor online markedsføring, hvor at vi under hver snakkede nogle generelle tendenser og så nogle helt konkrete tips. Jeg har brugt mange timer på at få de erfaringer jeg har, så der burde være lidt guld i mellem.\nMin tanke med at holde et gratis kursus var:\nLaver du noget med sjæl bag og deler ud af din viden, så skal du nok “få betalt” for det før eller siden.\nDet var en god mulighed for at udvide ens netværk – Måske nogle mulige partnerskaber.\nDet var en mulighed for mig for at snakke om min filosofi om at have hjertet med i de ting man laver og tilgå markedsføring med et lidt holistisk syn\nMan lærer mere af konkrete, praktiske erfaringer – Det var en god mulighed for at høre om andres hands on erfaringer, hvilket er meget værdifuldt.\nJeg fik lidt rar feedback på Twitter efter kurset, som jeg godt vil prale lidt med:\nSkriv gerne I kommentarerne, hvis du har forslag til lignende eller andre arrangementer i fremtiden eller anden feedback. Kort om manden bag\nKim Fredtoft\t15/08/2012\tHej Nikolaj\nAt dømme efter de mange håndtryk og klapsalver du modtog efter kurset, er jeg sikker på at du ikke har behov for at blive bekræftet i at det var et virkelig godt kursus. Men for eftertiden, og eventuelt nysgerrige, som læser med her, får du et par ord med på vejen.\nDet er meget svært at forventningsafstemme et kursus som er gratis, men afholdes under professionelle rammer som det var tilfældet i dag. Ud fra din beskrivelse og invitation var min forventning skruet op til at vi ville få et kursus fuldt på højde med hvad man kunne købe sig til – og det fik vi.\nMin bekymring blev vakt, da de tre tendenser, som du lagde ud med (responsivt design, be awesome og hold hvad du lover) i min verden er lidt letkøbte og i hvert fald for de to sidste, fortærskede.\nTil gengæld var du så ikke nået mere end 15 minutter inde i seancen før du satte i det 7. triatlet gear, og tog os med gennem en tour de force af holistisk markedsføringsteori og praksis. I en verden hvor rigtig mange “eksperter” prædiker enten Google+, Facebook, splogs, pressemeddelelser eller andet er det fantastisk at få kædet det hele sammen på en fornuftig måde ud fra den tilgang at det hele virker, men mixet kan justeres efter den konkrete opgave. Jeg kan godt blive en smule misundelig på dem som har dig tilknyttet deres webprojekter, for med den store værktøjskasse er det simpelthen umuligt ikke at tilføje massiv værdi.\nEfter tre korte timer sad jeg egentlig blot tilbage og havde lyst til at rydde eftermiddagens kalender for at få mere ind i hovedet. Det var meget tydeligt, at du havde mange mange flere timers indhold klar, på trods af at det var et introkursus.\nDet er vist fortjent ros nok til dig. Min sidste bemærkning må være at det var en interessant flok mennesker du havde fået samlet sammen til arrangementet. Jeg er glad for deltagerlisten, så jeg kan følge med i deres projekter fremover.\nPS. Den meterlange lyserøde ballon skabte stor begejstring på kontoret.\nBettina\t16/08/2012\tHej Nikolaj\nJeg takker for en rigtig hyggelig formiddag, som ene kvinde blandt 11 mænd. Et flot arrangement og en masse viden du delte med os:)\nDu havde rigtig mange gode budskaber med i kurset og jeg er – trods mine 8 års erfaring som webshopejer – kommet hjem med nogle tanker til forbedring. Du er entuiastisk omkring markedsføring og på ingen måde bange for at dele ud af din viden – dette til trods for det var et gratis kursus. Stor ros for dette. Jeg vil absolut overveje at bruge dig på konsulentbasis i min virksomhed.\nMin tanke omkring fremtidige kurser er, at det efter min mening vil være en god idé at lave et kursus for begyndere og et kursus for mere erfarne i branchen. Dermed vil vi hver især komme hjem med endnu mere viden og vil evt på kurset kunne arbejde med cases der har relation til de steder vi “står” arbejdsmæssigt.\nPeter Dupont, Grønt Havedesign\t17/08/2012\tHej Nikolaj,\nTak for 3 virkelig indholdsrige timer. Ja, jeg har bestemt også fået nogle spændende ting med hjem fra mødet. Jeg var fyldt godt op i hovedet da jeg kørte tilbage til Odense. Tak for det. Håber at få chancen til at høre dig en anden gang og vil helt sikkert følge med på din blog fra nu af. God vind fremover, Nikolaj 🙂\nDe grønenste hilsner\nHavedesigner/ Peter Dupont\nMartin Fredskov\t26/08/2012\tHey Nikolaj\nLyder umiddelbart som et super kursus 🙂 Har desværre ikke haft fulgt dig før idag, men umiddelbart hvad jeg lige har kunne læse på facebook og her, er du en der har styr på tingene og har et godt mindset der minder om mit eget. -måske lige udover sportudøvelserne 😉\nVil der blive holdt nogle kurser fremover? Gratis som betalte?\nI så fald ville jeg være yderst interesseret\n– Martin Fredskov – Illustrator & Grafisk Designer\nNikolaj Astrup Madsen\t02/09/2012\tHej Martin,\nJeg beklager meget sent svar. Først og fremmest tak for kommentaren!\nJa, jeg pønser bestemt på andre arrangementer i fremtiden. Det bliver nok umiddelbart ikke samme format – Det er jo sjovt at prøve noget nyt. Jeg ved du er så flink at følge med på Facebook, og der giver jeg selvfølgelig besked når det er!\nHenrik Buron\t30/08/2012\tHej Nikolaj,\nEt forsinket tak for et inspirerende og øjeåbnende kursus – i hvert fald for mig, der har mindre erfaring i praktisering af online marketing. Jeg synes, du fandt en god rytme mellem præsentation og diskussion, som gav den rette dynamik og flow, hvilket betød, at mange interessante perspektiver på specielt SEO blev afdækket.\nJeg tenderer til at give Bettina ret i, at det nok i fremtiden er en gode idé at erfaringsopdele deltagerne. Derudover kunne du overveje at, hvordan du vil takle forskellene mellem B2C og B2B marketing, da der nok var en overvægt af B2C på kurset.\nNikolaj Astrup Madsen\t02/09/2012\tKære deltagere – Tak for jeres feedback. Håber at møde jer på den ene eller anden måde i fremtiden!\nFortæl om dine mål\tFortæl om dine mål


Andreas Hasle takker af på HK Trafik & Jernbanes delegeretmøde 2016 - HK\nAndreas Hasle takker af på HK Trafik & Jernbanes delegeretmøde 2016\n(direkte link: http://www.hk.dk/aktuelt/nyheder/2015/12/03/andreas-hasle-takker-af-paa-hk-trafik-og-jernbanes-delegeretmoede-2016)\n03. december 2015 | HK Trafik & Jernbane | Tine Mortensen\nEfter næsten 21 år som formand for HK Trafik & Jernbane genopstiller Andreas Hasle ikke som formand på det kommende delegeretmøde 28. april 2016. Årsagen er, at Andreas Hasle er faldet for HK’s lovbestemmelser, der angiver at man ikke kan genvælges efter at være fyldt 61.\n- Det er ikke uden vemod at skulle sige farvel til en formand, der i den grad har været personificeringen af HK Trafik & Jernbane igennem vel nok den mest forandringsprægede periode i hele vores over 100 årige historie - men vi har ham dog stadig ca. 5 måneder endnu og han vil være fuldt aktiv hele vejen frem til den dag, hvor han må fratræde formandsposten, udtaler næstformand Birthe Østergaard Petersen.\nForandringer og forringelser er gået hånd i hånd\n- Skal man pege på nogle forandringer, der har betydet meget for medlemmerne, så er det især de virksomhedsmæssige ændringer i jernbanesektoren samt ophøret af tjenestemandsansættelser fra 1996 og den efterfølgende overenskomstmæssige dækning af vores mange arbejdsområder. Hertil kommer Jernbaneforeningens sammenlægning med HK i år 2000 med en 10 årig fusionsaftale, - en aftale som det i 2010 lykkedes at genforhandle så vi fortsat er en selvstændig brancheafdeling for HK’erne i jernbanesektoren, fortæller Andreas Hasle, formand for HK Trafik & Jernbane.\n- Samtidig har vi oplevet, at det visse steder er blevet sværere at være tillidsrepræsentant, fordi mange chefer og ledere ikke længere har et lokalt ”forhandlingsmandat”. Det er blevet centraliseret til HR niveau - hvor medarbejdernes ønsker og sager mødes med ”kold jura”. Det er efter min mening en systematisk udhuling af ”den danske model”, der er i fuld gang, anført af Moderniseringsstyrelsen under Finansministeriet, fortsætter Andreas\nEn uværdig afvikling af tjenestemandssystemet\n- I kølvandet på denne udvikling har vi desværre flere steder oplevet et negativt holdningsskifte til de tilbageværende tjenestemænd – som er helt urimeligt i forhold til den betydning tjenestemændene historisk set har haft i jernbanesektoren. At tjenestemandsansættelserne stoppede i 1996 er et politisk valg, men min kritik er især rettet mod en generelt manglende planlægning af udvikling og efteruddannelse af tjenestemænd. Tjenestemænd har selvfølgeligt et ligeværdigt krav på at være helt fremme i forhold til jobudviklingen og karrieremulighederne i virksomhederne, og det er ikke i orden, siger Andreas Hasle.\n- Og det er påfaldende, at det ikke har været muligt at aftale en overflytning af vores tjenestemandsgrupper til et nyt moderne lønsystem, som det er sket for næsten alle andre medarbejdere i staten. Noget der ville have kunnet understøtte især kompetenceudviklingen. Det er aldrig lykkedes at få en forklaring på dette – og så må man jo tænke sit.\n- Og på det seneste har man trods protester fra os og de øvrige berørte faglige organisationer, planer om at ændre ”Lov om DSB”, således, at den enkelte tjenestemand nu mister beskyttelsen mod tvangsudlån til andre virksomheder, fortsætter Andreas Hasle.\nAt være formand er et privilegium\n- Til trods for de rigtig mange store udfordringer så føler jeg, at det har været et privilegium som formand for HK Trafik & Jernbane at kunne hjælpe rigtigt mange medlemmer fra øverst til nederst i virksomhederne. Jeg ville ønske, at jeg havde kunnet hjælpe alle medlemmer der føler de kom i klemme på deres arbejdsplads – men vi har på lange stræk været afhængige af, at de mange skiftende virksomhedsledelser har været modtagelige for gode argumenter og en rimelig forhandlingskultur.\n- Jeg vil så også gerne fremhæve, at vi har et hold af utrolig fagligt dygtige medarbejdere, der konstant har efteruddannet sig for at kunne hamle op med juristerne i HR afdelingerne. Og sidst, men ikke mindst, skylder vi en tak til vores mange tillids – og arbejdsmiljørepræsentanter i kredsene, der i det daglige hjælper med at rådgive og støtte vores medlemmer på bedste vis. Uden dem ville vi ikke være en fagforening, slutter Andreas Hasle, formand for HK Trafik & Jernbane.


EUR-Lex - 61999J0071 - DA\nDomstolens Dom (Sjette Afdeling) af 11. september 2001. - Kommissionen for De Europæiske Fællesskaber mod Forbundsrepublikken Tyskland. - Traktatbrud - Direktiv 92/43/EØF - Bevaring af naturtyper - Bevaring af vilde dyr og planter - Artikel 4, stk. 1 - Liste over lokaliteter - Oplysninger vedrørende lokaliteterne. - Sag C-71/99.\nSamling af Afgørelser 2001 side I-05811\n1. Traktatbrudssøgsmål - Domstolens prøvelse af søgsmålsgrundlaget - relevante forhold - forholdene ved udløbet af den i den begrundede udtalelse fastsatte frist\n(EF-traktaten, art. 169 (nu art. 226 EF))\n2. Medlemsstater - forpligtelser - gennemførelse af direktiver - manglende gennemførelse - begrundelse gennem henvisning til Kommissionens forsinkelse med udfærdigelse af en formular til brug for medlemsstaternes fremsendelse af bestemte oplysninger - ulovlig\nI sag C-71/99,\nKommissionen for De Europæiske Fællesskaber ved G. zur Hausen og P. Stancanelli, som befuldmægtigede, og med valgt adresse i Luxembourg,\nForbundsrepublikken Tyskland ved W.-D. Plessing og C.-D. Quassowski, som befuldmægtigede,\nangående en påstand om at det fastslås, at Forbundsrepublikken Tyskland har tilsidesat sine forpligtelser i henhold til Rådets direktiv 92/43/EØF af 21. maj 1992 om bevaring af naturtyper samt vilde dyr og planter (EFT L 206, s. 7), idet den ikke har tilstillet Kommissionen den fuldstændige liste over lokaliteter, der er nævnt i direktivets artikel 4, stk. 1, første afsnit, samt oplysningerne om disse lokaliteter i henhold til samme direktivs artikel 4, stk. 1, andet afsnit,\nsammensat af afdelingsformanden, C. Gulmann (refererende dommer), og dommerne V. Skouris, R. Schintgen, F. Macken og J.N. Cunha Rodrigues,\nog efter at generaladvokaten har fremsat forslag til afgørelse den 3. maj 2001,\n1 Ved stævning indgivet til Domstolens Justitskontor den 1. marts 1999 har Kommissionen for De Europæiske Fællesskaber i medfør af EF-traktatens artikel 169 (nu artikel 226 EF) anlagt sag med påstand om, at det fastslås, at Forbundsrepublikken Tyskland har tilsidesat sine forpligtelser i henhold til Rådets direktiv 92/43/EØF af 21. maj 1992 om bevaring af naturtyper samt vilde dyr og planter (EFT L 206, s. 7, herefter »direktivet«), idet den ikke har tilstillet Kommissionen den fuldstændige liste over lokaliteter, der er nævnt i direktivets artikel 4, stk. 1, første afsnit, samt oplysningerne om disse lokaliteter i henhold til samme direktivs artikel 4, stk. 1, andet afsnit.\n2 Direktivet har ifølge sin artikel 2 til formål at bidrage til at sikre den biologiske diversitet ved at bevare naturtyperne samt de vilde dyr og planter inden for det af medlemsstaternes område i Europa, hvor EF-traktaten finder anvendelse.\n3 Direktivets artikel 3, stk. 1 og 2, indeholder følgende bestemmelser:\n4 Ifølge direktivets artikel 1, litra j), forstås ved »lokalitet« et bestemt geografisk område, hvis areal er klart afgrænset. Ifølge direktivets artikel 1, litra k), forstås ved »lokalitet af fællesskabsbetydning« en lokalitet, der i det eller de biogeografiske område(r), som den tilhører, bidrager væsentligt til at opretholde eller genoprette en gunstig bevaringsstatus for en af naturtyperne i bilag I eller for en af arterne i bilag II, og som også kan bidrage væsentligt til at sikre sammenhængen i Natura 2000, og/eller som bidrager væsentligt til at opretholde den biologiske diversitet i det eller de pågældende biogeografiske område(r). For så vidt angår dyrearter, der kræver et stort område, svarer lokaliteterne af fællesskabsbetydning til de steder inden for den pågældende arts naturlige udbredelsesområde, der frembyder de fysiske eller biologiske elementer, der er afgørende for artens liv og reproduktion.\n5 Fremgangsmåden ved udpegning af særlige bevaringsområder (herefter »SBVO«), der er fastsat i direktivets artikel 4, har fire etaper. Først foreslår hver medlemsstat en liste over lokaliteter med oplysning om, hvilke naturtyper efter bilag I og hvilke naturligt hjemmehørende arter efter bilag II der findes på disse lokaliteter (artikel 4, stk. 1). Dernæst opstiller Kommissionen i forståelse med hver af medlemsstaterne og på grundlag af medlemsstaternes lister et udkast til en liste over lokaliteter af fællesskabsbetydning (artikel 4, stk. 2, første og andet afsnit). Derefter vedtager Kommissionen efter fremgangsmåden i artikel 21 den liste over lokaliteter, der er udvalgt som lokaliteter af fællesskabsbetydning (artikel 4, stk. 2, tredje afsnit, og stk. 3). Endelig udpeger medlemsstaterne lokaliteterne af fællesskabsbetydning som SBVO (artikel 4, stk. 4).\n6 Specielt vedrørende den første etape er det i direktivets artikel 4, stk. 1, første afsnit, bestemt, at medlemsstaterne foreslår den deri nævnte liste over lokaliteter på grundlag af kriterierne i bilag III til direktivet (etape 1) og de relevante videnskabelige oplysninger.\n7 Bilag III til direktivet (etape 1), punkt A og B, opregner følgende kriterier:\n»A. Kriterier for vurdering af lokaliteten for en given naturtype i bilag I\nd) Samlet vurdering af lokalitetens værdi for bevaringen af den pågældende art.«\n8 Medlemsstaterne klassificerer i henhold til bilag III (etape 1), punkt C, efter de i dette bilag (etape 1), punkt A og B, angivne kriterier, de lokaliteter, som de foreslår til den nationale liste, som lokaliteter, der kan udpeges som lokaliteter af fællesskabsbetydning, efter deres relative værdi for bevaringen af hver naturtype i bilag I eller hver art i bilag II.\n9 Efter direktivets artikel 4, stk. 1, andet afsnit, skal listen over de foreslåede lokaliteter sendes til Kommissionen inden tre år efter direktivets meddelelse sammen med oplysninger om hver lokalitet. Disse oplysninger skal omfatte et kort over lokaliteten, dens navn, beliggenhed og udstrækning samt data fremkommet ved anvendelse af de særlige kriterier i bilag III (etape 1) og indgives på en formular udarbejdet af Kommissionen efter fremgangsmåden i direktivets artikel 21 (herefter »formularen«).\n10 Direktivet blev meddelt den 10. juni 1992, og medlemsstaterne skulle således have fremsendt listen over foreslåede lokaliteter samt oplysninger vedrørende lokaliteterne til Kommissionen før den 11. juni 1995.\n11 Formularen blev først udfærdiget af Kommissionen ved beslutning 97/266/EF af 18. december 1996 om en formular for oplysninger vedrørende foreslåede Natura 2000-lokaliteter (EFT 1997 L 107, s. 1). Beslutningen blev meddelt medlemsstaterne den 19. december 1996 og blev offentliggjort i De Europæiske Fællesskabers Tidende den 24. april 1997.\n12 Den 4. marts 1996 opfordrede Kommissionen - der ikke mente fra de tyske myndigheder at have modtaget hverken den fuldstændige liste over lokaliteter med oplysning om, hvilke naturtyper efter bilag I og hvilke naturligt hjemmehørende arter efter bilag II der findes på disse lokaliteter eller oplysninger om disse lokaliteter, og som ikke rådede over andre oplysninger, på grundlag af hvilke den kunne fastslå, at Forbundsrepublikken Tyskland havde truffet de foranstaltninger, der var nødvendige for at efterkomme forpligtelserne i henhold til direktivets artikel 4 - inden for rammerne af den i traktatens artikel 169 fastlagte procedure den tyske regering til inden to måneder at fremsætte sine bemærkninger i den anledning.\n13 Den 8. august 1996 meddelte de tyske myndigheder Kommissionen, at det efter tysk ret var de forskellige tyske delstater, der havde kompetencen til at udvælge de lokaliteter, der kan udpeges til SBVO. Disse havde ladet dem vide, at de først ville foretage denne udvælgelse, når direktivet var fuldstændig gennemført i national ret, og de tyske myndigheder oplyste derfor, at de ikke for tiden kunne udfærdige en fuldstændig liste over de lokaliteter på det nationale område, der kan udpeges til SBVO.\n14 Ved skrivelser af 30. september 1996, 24. og 28. januar 1997 og 11. juni 1997 fremsendte de tyske myndigheder til Kommissionen flere lister over lokaliteter, der lå i delstaten Bayern og delstaten Sachsen-Anhalt.\n15 Den 3. juli 1997 tilstillede Kommissionen, i erkendelse af, at formularen først havde foreligget den 19. december 1996, den tyske regering en supplerende åbningsskrivelse, hvori den atter kritiserede, at denne ikke havde fremsendt den fuldstændige liste over lokaliteter og oplysninger om disse, og opfordrede den til inden én måned at fremsætte sine bemærkninger vedrørende denne overtrædelse af direktivets artikel 4, stk. 1. Kommissionen fremhævede navnlig, at det var nødvendigt at benytte formularen for at give de relevante oplysninger.\n16 Ved skrivelse af 21. oktober 1997 fremsendte de tyske myndigheder en liste over lokaliteter i delstaten Schleswig-Holstein. Ved skrivelse af 27. oktober 1997 henviste de samme myndigheder til den særlige tyske ordning, hvorefter det er delstaterne der er kompetente på området. De oplyste i den forbindelse, at gennemførelsesloven stadig ikke var vedtaget, og at delstaterne derfor ikke ønskede at give den fuldstændige liste over de lokaliteter, som de agtede at udvælge.\n17 Kommissionen mente ikke, at den på grundlag af korrespondancen med de tyske myndigheder kunne fastslå, at Forbundsrepublikken Tyskland havde fremsendt en fuldstændig liste over lokaliteter med oplysninger om, hvilke naturtyper efter direktivets bilag I og hvilke naturligt hjemmehørende arter efter bilag II, der findes på disse lokaliteter samt oplysninger om disse lokaliteter, og tilstillede derfor i henhold til traktatens artikel 169 den 19. december 1997 denne medlemsstat en begrundet udtalelse, hvori den opfordrede den til at efterkomme udtalelsen inden to måneder efter dennes meddelelse.\n18 Ved skrivelser af 28. januar, 13. og 19. marts, 10. og 22. september, 14., 20. og 27. oktober 1998 fremsendte de tyske myndigheder andre lister over lokaliteter i delstaterne Hessen, Thüringen, Bayern, Sachsen-Anhalt, Saar, Hamburg, Rheinland-Pfalz, Bremen, Niedersachsen og Berlin. Endvidere fremsendte de ved skrivelser af 25. marts, 7. april, 11. maj og 23. juni 1998 dataoversigter vedrørende de lokaliteter, som Kommissionen tidligere havde fået meddelelse om. Endelig tilstillede de ved skrivelser af 14. og 15. april 1998 Kommissionen en oversigt med en tidsplan for de foranstaltninger, de enkelte delstater agtede at træffe for at opfylde forpligtelserne i henhold til direktivets artikel 4, stk. 1.\n19 Kommissionen mente ikke, at den på grundlag heraf var i stand til at fastslå, at Forbundsrepublikken Tyskland havde bragt den omhandlede overtrædelse til ophør, og besluttede derfor at anlægge denne sag.\n20 Kommissionen har vedrørende forpligtelsen til at fremsende den i direktivets artikel 4, stk. 1, første afsnit, nævnte liste over lokaliteter, anført, at hver enkelt medlemsstat skal bidrage til oprettelsen af et sammenhængende europæisk økologisk net efter forekomsten på dens område af de henholdsvis i bilag I og II til direktivet angivne naturtyper og levesteder. Bestemmelserne i artikel 4, stk. 1, sammenholdt med bilag III til direktivet, viser, at medlemsstaterne råder over et vist skøn ved afgørelsen af, hvilke lokaliteter der skal medtages på listen. Kommissionen har imidlertid fremhævet, at dette skøn begrænses af de tre følgende forhold:\n- for udvælgelsen af de lokaliteter, der skal foreslås, kan der kun tillægges videnskabelige kriterier betydning\n- de foreslåede lokaliteter skal give sikkerhed for en ensartet geografisk dækning, der er repræsentativ for hver enkelt medlemsstats samlede område, således at der bliver tale om et sammenhængende og afbalanceret net. Den liste, som medlemsstaten foreslår, skal derfor afspejle den økologiske (og for arterne genetiske) forskelligartethed hos naturtyperne og de på det nationale område hjemmehørende arter\n- listen skal være fuldstændig, dvs. at hver enkelt medlemsstat skal foreslå et antal lokaliteter, der gør det muligt at få alle naturtyper efter direktivets bilag I samt alle levesteder for arter efter bilag II på dens område med på en tilstrækkelig repræsentativ måde.\n21 Kommissionen har anført, at den har indledt nærværende sag med det formål at få fastslået, at den nationale tyske liste klart er utilstrækkelig, idet den i høj grad er udtryk for en overskridelse af det skøn, medlemsstaterne har. Listens utilstrækkelighed er således indlysende efter forholdene på datoen for udløbet af den i den begrundede udtalelse fastsatte frist, og selv om de tyske myndigheder siden da har fremsendt flere andre lister over lokaliteter, er der stadig tale om overtrædelser fra deres side. Kommissionen har i denne forbindelse anført, at en sammenligning af de tyske myndigheders forslag med de videnskabelige oplysninger, de selv har givet, bl.a. i håndbogen »Das europäische Schutzgebietssystem Natura 2000«, der er udgivet af Bundesamt für Naturschutz, tydeligt viser, hvad disse overtrædelser går ud på. Den nationale tyske liste er således ikke i overensstemmelse med kriterierne i artikel 4, stk. 1, sammenholdt med bilag III til direktivet.\n22 Den tyske regering har erkendt, at den ved udløbet af fristen i den begrundede udtalelse endnu ikke havde givet meddelelse om alle de lokaliteter, som den agtede at medtage på listen over lokaliteter i henhold til direktivets artikel 4, stk. 1, første afsnit, men at medlemsstaterne for at kunne opfylde forpligtelsen til at fremsende en liste ifølge direktivets artikel 4, stk. 1, første afsnit, forinden måtte have modtaget formularen, som er det første dokument, der indeholder en definition af de oplysninger, på grundlag af hvilke udvælgelsen af de relevante lokaliteter kan ske. Fristen for opfyldelsen af denne forpligtelse kunne således tidligst begynde at løbe, da formularen blev meddelt, og var således endnu ikke udløbet den dag, sagen blev anlagt.\n23 Den tyske regering har dernæst gjort gældende, at direktivet giver medlemsstaterne et vidt skøn ved udvælgelsen af de lokaliteter, som skal findes på den liste, der tilstilles Kommissionen. De har således adgang til blot at meddele de lokaliteter, som efter deres opfattelse kan danne et passende og fyldestgørende grundlag for etableringen af et sammenhængende europæisk net af SBVO på grundlag af tekniske kriterier og under hensyntagen til direktivets formål. Et passende valg blandt de lokaliteter, hvor der findes naturtyper og naturligt hjemmehørende arter efter henholdsvis bilag I og bilag II til direktivet, kan bedst gennemføres på nationalt plan. Hver medlemsstat kender bedst lokaliteterne på sit område.\n24 Den tyske regering har endelig bestridt værdien af det videnskabelige materiale, Kommissionen har benyttet for at godtgøre, at den har fremsendt en ufuldstændig liste. Ifølge regeringen indeholder den i denne doms præmis 21 nævnte håndbog overhovedet ikke den autoritative tyske liste eller et sikkert videnskabeligt grundlag for vurderingen.\n25 Det bemærkes for det første, at forpligtelsen til at fremsende listen over lokaliteter som omhandlet i direktivets artikel 4, stk. 1, første afsnit, ikke forudsatte, at formularen var vedtaget. Formularen er faktisk ikke det første dokument, der angiver de oplysninger, ved hjælp af hvilke medlemsstaterne kan udvælge de lokaliteter, der har betydning. Medlemsstaterne havde allerede, dengang direktivet blev meddelt, kendskab til samtlige de udvælgelseskriterier, der skulle benyttes. I direktivets artikel 4, stk. 1, er det således bestemt, at hver medlemsstat på grundlag af kriterierne i bilag III (etape 1) og de relevante videnskabelige oplysninger foreslår en liste over lokaliteter og oplyser, hvilke naturtyper efter bilag I og hvilke naturligt hjemmehørende arter efter bilag II, der findes på disse lokaliteter. Det fremgår af bilag III (etape 1) til direktivet, at de relevante kriterier er den pågældende naturtypes repræsentativitet på lokaliteten, den del af lokaliteten, der er dækket af den pågældende naturtype og dennes bevaringsgrad, størrelsen og tætheden af de bestande af arter, der findes på lokaliteten, deres isolationsgrad, bevaringsgraden af levestederne og endelig lokaliteternes relative værdi.\n26 Det bemærkes dernæst, at selv om det fremgår af bestemmelserne i direktivets artikel 4, stk. 1, om den procedure, der skal følges ved fastlæggelsen af de lokaliteter, der kan udpeges som SBVO, at medlemsstaterne råder over et vist skøn med hensyn til, hvilke lokaliteter der skal foreslås, forholder det sig ikke desto mindre således, at de, som anført af Kommissionen, skal udføre denne opgave under iagttagelse af de i direktivet fastlagte kriterier.\n27 Det bemærkes i denne forbindelse, at Kommissionen for at kunne opstille et udkast til en liste over lokaliteter af fællesskabsbetydning med henblik på at oprette et sammenhængende europæisk økologisk net af SBVO må have en udtømmende oversigt over valgte lokaliteter, der på nationalt niveau har en relevant økologisk interesse med hensyn til det formål, som tilsigtes med levestedsdirektivet, nemlig bevaring af naturtyper samt vilde dyr og planter. Nævnte oversigt er derfor udarbejdet på grundlag af de kriterier, der er fastsat i direktivets bilag III (etape 1) (dom af 7.11.2000, sag C-371/98, First Corporate Shipping, Sml. I, s. 9235, præmis 22).\n28 I øvrigt er det kun på denne måde muligt at realisere det formål, der tilsigtes med levestedsdirektivets artikel 3, stk. 1, første afsnit - opretholdelsen eller genopretningen af en gunstig bevaringsstatus for de pågældende naturtyper og levesteder for de pågældende arter i deres naturlige udbredelsesområde - for så vidt angår områder, der er beliggende på begge sider af en eller flere af Fællesskabets indre grænser. Det følger nemlig af levestedsdirektivets artikel 1, litra e) og i), sammenholdt med artikel 2, stk. 1, at en naturtypes eller arts gunstige bevaringsstatus skal vurderes i forhold til medlemsstaternes samlede område i Europa, hvor traktaten finder anvendelse (First Corporate Shipping-dommen, præmis 23).\n29 Endelig bemærkes, at spørgsmålet om, hvorvidt der foreligger et traktatbrud, skal vurderes på baggrund af forholdene i medlemsstaten, som de var ved udløbet af fristen i den begrundede udtalelse, og at ændringer af forholdene i tiden derefter ikke kan tages i betragtning af Domstolen (jf. bl.a. dom af 8.3.2001, sag C-266/99, Kommissionen mod Frankrig, Sml. I, s. 1981, præmis 38).\n30 Det kan imidlertid fastslås, at den 19. februar 1998, da fristen ifølge den begrundede udtalelse udløb, var den nationale tyske liste, der var blevet tilstillet Kommissionen, efter sit indhold klart utilstrækkelig og et klart udtryk for en tilsidesættelse af den skønsmargen, medlemsstaterne råder over ved opstillingen af listen over lokaliteter som omhandlet i direktivets artikel 4, stk. 1, første afsnit. Ifølge den ovenfor i præmis 29 citerede praksis kan der ikke i denne sag tillægges de lister over lokaliteter, der er blevet tilstillet Kommissionen efter udløbet af denne frist, betydning.\n31 Det skal derfor fastslås, at Forbundsrepublikken Tyskland har tilsidesat sine forpligtelser i henhold til direktivet, idet den ikke inden for den fastsatte frist har tilstillet Kommissionen den liste over lokaliteter, der er nævnt i direktivets artikel 4, stk. 1, første afsnit.\n32 Den tyske regering har vedrørende forpligtelsen til at fremsende oplysninger om lokaliteter, der kan udpeges til SBVO, ikke bestridt, at den ikke fremsendte disse oplysninger, før fristen ifølge den begrundede udtalelse udløb, men gør gældende, at det nødvendige forberedende arbejde med indsamling af oplysninger om de lokaliteter, der skulle foreslås, som medlemsstaterne havde tre år til, i praksis først kunne begynde ved udgangen af 1996, da formularen omsider blev meddelt medlemsstaterne.\n33 Kommissionen har anført, at forpligtelsen til at fremsende oplysninger vedrørende lokaliteterne skulle opfyldes inden den 11. juni 1995. Selv om det lægges til grund, at nogle medlemsstater, der inden den 11. juni 1995 rådede over listen over foreslåede lokaliteter samt oplysningerne herom, ønskede at afvente vedtagelsen af formularen, kunne de hurtigt efter dennes meddelelse den 19. december 1996 have indført disse oplysninger i denne og meddelt dem til Kommissionen.\n34 Kommissionen har tilføjet, at den af hensyn til den forsinkede vedtagelse af formularen har forlænget den administrative procedure, idet den har tilstillet Forbundsrepublikken Tyskland en supplerende åbningsskrivelse den 3. juli 1997, altså faktisk efter datoen for meddelelsen af formularen. De tyske myndigheder har derfor absolut kunnet opfylde deres pligt til at meddele oplysningerne om hver enkelt lokalitet. Da fristen ifølge den begrundede udtalelse udløb den 19. februar 1998, havde Forbundsrepublikken Tyskland imidlertid ikke tilstillet Kommissionen oplysningerne vedrørende de lokaliteter, der skulle foreslås.\n35 Det bemærkes for det første, at selv om Kommissionen først tilstillede den tyske regering en åbningsskrivelse den 4. marts 1996, dvs. før formularen blev meddelt, tilstillede den den, efter at dette var sket, en ny åbningsskrivelse, hvori denne regering fik en ny frist til at efterkomme direktivets artikel 4, stk. 1, andet afsnit.\n36 Det bemærkes dernæst, at medlemsstaterne allerede ved direktivets meddelelse den 10. juni 1992 vidste, hvilke typer oplysninger de skulle indhente og fremsende inden tre år efter denne meddelelse, dvs. inden den 11. juni 1995. De vidste desuden, at disse oplysninger skulle gives på grundlag af formularen, når Kommissionen havde udfærdiget denne. Faktisk hedder det udtrykkeligt i direktivets artikel 4, stk. 1, andet afsnit, at de oplysninger, der skal fremsendes under anvendelse af en af Kommissionen udarbejdet formular, omfatter et kort over lokaliteten, dens navn, beliggenhed og udstrækning samt data fremkommet ved anvendelse af de særlige kriterier i bilag III (etape 1).\n37 Den frist, som Kommissionen gav den tyske regering til at opfylde forpligtelsen til i formularen at indføre de oplysninger om lokaliteterne, som den måtte ligge inde med allerede før den 11. juni 1995, må derfor anses for rimelig. Den tyske regering havde faktisk haft tiden fra den 19. december 1996, hvor formularen blev meddelt, til den 19. februar 1998, da den i den begrundede udtalelse fastsatte frist udløb, dvs. over et år, til at opfylde denne særlige forpligtelse.\n38 Den tyske regering har erkendt, at den ved udløbet af fristen ifølge den begrundede udtalelse ikke under benyttelse af formularen havde tilstillet Kommissionen oplysningerne vedrørende de lokaliteter, der skulle foreslås, og det må derfor fastslås, at Forbundsrepublikken Tyskland ved ikke fristmæssigt at have tilstillet Kommissionen oplysningerne om lokaliteterne i den i direktivets artikel 4, stk. 1, første afsnit, nævnte liste i overensstemmelse med samme bestemmelses andet afsnit har tilsidesat sine forpligtelser i henhold til direktivet.\n39 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Forbundsrepublikken Tyskland tilpligtes at betale sagens omkostninger, og Forbundsrepublikken Tyskland har tabt sagen, bør det pålægges Forbundsrepublikken Tyskland at betale sagens omkostninger.\n1) Forbundsrepublikken Tyskland har tilsidesat sine forpligtelser i henhold til Rådets direktiv 92/43/EØF af 21. maj 1992 om bevaring af naturtyper samt vilde dyr og planter, idet den ikke inden for den fastsatte frist har tilstillet Kommissionen den liste over lokaliteter, der er nævnt i direktivets artikel 4, stk. 1, første afsnit, samt oplysningerne om disse lokaliteter i henhold til samme direktivs artikel 4, stk. 1, andet afsnit.


▷ Billige Termotag 16 Mm – Stort udvalg til gode priser → Klik her\nMasser af forhandlere på nettet udlover nu til dags en hel del forskellige billige leveringsformer til termotag 16 mm. En yndling er nu om stunder at få afleveret pakken hos en pakkeshop, og så henter du bare din bestilling når der er tid til det. Den er altså super smart, og oftest derudover den billigste leveringsmåde.\nDu burde endvidere prøve at få ordren sendt hjem til dig privat eller ud til dit arbejdes adresse. Metoden viser sig uheldigvis en kende mere pebret, men ligeledes yderst bekvem ift. termotag 16 mm online. Den prisbilligste fragtløsning er uden tvivl at du selv henter produkterne, hvilket dog betinges af at du bor i kort afstand af e-firmaets byggemarked, fx Silvan, Bauhaus, Jem og Fix eller Harald Nyborg.\nLeveringstiden på termotag 16 mm er selvfølgelig ekstremt aktuel om du mangler produkterne om kort tid, så derfor er det øjensynligt vigtigt at man besigtiger tidshorisonten for levering for termotag 16 mm. De fleste internet selskaber – for eksempel Silvan, Bauhaus, Harald Nyborg og Jem og Fix – giver løfte om billig levering på næstkommende hverdag på mange varer online, som imidlertid er betinget af at handlen gemmenføres før et fastsat klokkeslæt, med hensynstagen til at de med sikkerhed kan nå at få varen distribueret før lagermedarbejderne drager hjemad.\nNogle internet forhandlere præsterer fragt uden omkostninger på termotag 16 mm online, men for det meste kræver det at der shoppes for en bestemt sum. Desuden kunne du snuppe den mest prisbevidste løsning til levering, hvilket i mange tilfælde er at få fragtmanden til at levere din pakke til en pakkeshop.\nEn masse byggecentre giver click-and-collect hvor du bestiller billig termotag 16 mm hjemmefra men selv henter i byggecenteret. For eksempel Silvan, Bygma, 10-4, Jem og Fix, Harald Nyborg, XL-Byg, Bauhaus, Davidsen og Stark. Byggecentrene foreslår blandt andet afhentning af termotag 16 mm i disse områder:\nOdder, Skive, Silkeborg, København, Risskov, Grenaa, Ikast, Randers, Frederikssund, Allerød, Tårnby, Horsens, Gladsaxe, Helsingør, Nakskov, Jyllinge, Hobro, Næstved, Charlottenlund, Nykøbing Falster, Vallensbæk, Taastrup, Farum, Rønne, Værløse, Albertslund, Nærum, Hørsholm, Valby, Ølstykke, Fredericia, Sønderborg, Højbjerg, Middelfart, Dragør, Thisted, Frederiksberg, Viborg, Odense, Korsør, Aabenraa, Lillerød, Birkerød, Åbyhøj, Køge, Ringsted, Lyngby, Lystrup, Slagelse, Holstebro, Hvidovre, Haderslev, Kokkedal, Hedensted, Ballerup, Kalundborg, Vanløse, Rudersdal, Brønshøj, Stenløse, Aalborg, Tilst, Hillerød, Skanderborg, Svendborg, Rødovre, Nørresundby, Virum, Søborg, Solrød Strand, Brabrand, Hedehusene, Vejle, Brønderslev, Esbjerg, Vordingborg, Ishøj, Frederiksværk, Kolding, Aarhus, Holbæk, Roskilde, Glostrup, Gentofte, Greve, Herlev, Herning, Haslev, Varde, Nyborg, Struer, Frederikshavn, Brøndby, og Hjørring, .\nKlik-og-hent ift. termotag 16 mm er muligt i alle områder af landet: Fyn (Nordfyn, Sydfyn, Vestfyn, Østfyn, Midtfyn), Jylland (Sønderjylland, Syddanmark, Midtjylland, Østjylland, Sydjylland, Nordjylland, Vestjylland) og Sjælland (Hovedstaden, Lolland, Bornholm, Sydsjælland, Amager, Nordsjælland, Midtsjælland, Østsjælland, Vestsjælland, Falster).\nNår man ser på søgedata fremstår det klart, at mennesker tit leder efter blandt andet termotag 16 mm tilbud og køb termotag 16 mm. Foruden dette ser vi tit internet shoppere søge efter blandt andet billig termotag 16 mm, termotag 16 mm online samt termotag 16 mm priser, plus de udbredte byggecentre som Harald Nyborg, Jem og Fix, Bauhaus, XL-Byg, 10-4, Bygma, Stark, Davidsen og Silvan.\nDet er jo usædvanlig ligetil for internetbrugere at sammenligne priser på billige termotag 16 mm online på flere webbutikker, og ergo har utallige e-shops ikke kunne lade være med at formindske udsalgspriserne på termotag 16 mm enormt, og ydermere yde billig fragt.\nDerfor kan det stadigvæk vise sig lukrativt at efterprøve nogle netbutikker efter udsalg og tilbud på termotag 16 mm online forud for at du handler, så du er tryg ved at få fat i den billigste pris. Se ikke bare hos de velkendte byggecentre som Bygma, 10-4, Jem og Fix, XL-Byg, Harald Nyborg, Silvan, Stark og Bauhaus.\nMan bør ikke desto mindre være så påpasselig, at såfremt en internet forhandler forhandler billige termotag 16 mm online til salg for en pris der anses for ufattelig fremragende, så er det undertiden være et karakteristika der viser en bedragerisk online butik. Køb med gængse betalingskort er heldigvis omfattet af en bestemmelse, som garanterer os imod falske online firmaer.\nVi anbefaler generelt handler med kort eller mobilbetaling. Som en alternativ mulighed bør du anvende en afbetalingsløsning fra fx ViaBill, i tilfælde af at du foretrækker at afbetale regningen på termotag 16 mm senere. Dette foreslåes typisk hos specialiserede netshops, men dog sjældent de velkendte byggekæder som fx Davidsen, Jem og Fix, Stark, Bygma, Silvan, Harald Nyborg, XL-Byg og Bauhaus.\nNår der ses på statistikkerne står det tydeligt, at mennesker ofte søger efter for eksempel termotag 16 mm tilbud og termotag 16 mm online. Foruden dette oplever vi jævnligt folk lede efter blandt andet termotag 16 mm priser, billig termotag 16 mm samt køb termotag 16 mm.\nTrustpilot frembyder ganske sikre chancer for at se nøjere på en lang række andre brugeres erfaringer og derved kan det være til hjælp, at du læser e-handlens bedømmelser før du færdiggør din shopping med billige termotag 16 mm online.\nFacebook frembringer lignende ret så fremragende genveje til at få en idé om online butikkens kundetilfredshed. Desuden møder vi endda internet foretagender hvor det er muligt at levere en omtale af ordreforløbet, som tillige kan udnyttes til at danne dig et indtryk af hvor tilfredse kunderne er.\nFør folk køber billige termotag 16 mm online i en butik kan de altid tyde netbutikkens forretningsaftale, men det er i reglen ikke særlig morsomt, særligt hos de velkendte byggecentre som Harald Nyborg, Stark, Davidsen, Bauhaus, Silvan, 10-4, Bygma, Jem og Fix og XL-Byg.\nEn nem løsning er at granske hvorvidt internet selskabet er medlem af e-mærke ordningen, da det kan være en sikring om at netbutikken adlyder gældende dansk lovgivning, udover at e-forhandleren ofte tilses af specialister der har indsigt i reglerne.\nDet giver dig genvej til at blive assisteret, for så vidt du skulle få problemstillinger som følge af din bestilling af termotag 16 mm. Tilmed går vi ind for at kunden er vidende om de mest relevante vedtægter der har betydning for bestillingen af termotag 16 mm online, som eksempelvis den ombytningspolitik e-forhandleren anvender.\nI relation til det er det også relevant, at man altid gemmer sin ordrekvittering, således man når som helst vil kunne bevise bestillingen af termotag 16 mm, uafhængig af om man handler fra Harald Nyborg, Silvan, Davidsen, XL-Byg, Bauhaus, Stark, Bygma, 10-4 eller Jem og Fix.


Hvor historisk og moderne arkitektur kolliderer | Formica Group\nHvor godt design handler om at skabe en balance imellem æstetik og funktionalitet, så fremkalder fantastisk design følelser. Historisk arkitektur og interiør design præsenterer et sted i tiden, som folk føler sig knyttet til; en historisk bygning har charme, mens et moderne design har evnen til at inspirere.\nDer er mange lejligheder, hvor arkitekter beslutter sig for at bevare en bygning og arbejde sammen med den originale struktur, og det at blande det gamle med det nye, kan skabe et design, som presser designere til at fremkomme med løsninger, som måske ikke ville være blevet overvejet, hvis de havde bygget fra bunden.\nI landsbyen Donk i Belgien ligger Sint-Antonius-kirken. Dette stykke arkitektur blev bygget i 1949 og rygtet siger, at den blev bygget på en grav, der blev til under en bombning under Anden Verdenskrig. Beliggende omkring 100 meter fra arbejderklassens huse i landsbyen var det et ideelt sted at bringe samfundet sammen. Desværre blev kirken ramt af hårde tider og lukkede, og senere blev den brugt som skole indtil 2010.\nArkitekterne FCS architectenbureau så potentialet for, at Sint-Antonius igen kunne blive et samlingspunkt for samfundet, og i 2020 påbegyndte et projekt, der skulle matche det gamle med det nye.\nDet at tage væggene tilbage til deres rå mursten, dæmpning af det høje hvælvede loft med sorte lakerede bjælker, polering af gulvfliserne og bevarelse af vægstatuerne, viser den originale bygning i al sin herlighed, mens moderne materialer blev brugt til at supplere denne enestående renovering. Arkitekten valgte Formica® laminat til at skabe ’en bygning i en bygning’, hvor de mindre mødelokaler er placeret i midten af kirken. Overfladens holdbarhed og hygiejniske egenskaber egner sig perfekt til dette projekt.\nF8239 i blush blev brugt som en livlig moderne farve. Med baggrundsbelysning i komplementær lyserød belysning, placeret foran en enorm vandfaldsbelysning, tilbyder denne bygning Donk samfundet et sted at feste, danse, mødes, skabe forbindelser og være sammen. Ved bevarelsen af bygningen har FCS architectenbureau bevaret det hjemlige i samfundets minder, men innovative moderne tilføjelser, skaber en mulighed for nye. Et fantastisk design, hvor gammelt møder nyt.


Hjørring kan blive ramt af pædagogstrejke | TV2 Nord\nHjørring kan blive ramt af pædagogstrejke\nHjørring er en af de 15 kommuner, pædagogernes fagforening, BUPL, har udtaget til strejke. Afgørelsen falder på tirsdag.\n10. maj 2008, kl. 11:27\nHjørrings daginstitutioner og klubber kan fra den 18. maj rammes af strejke. Det sker, hvis pædagogerne i BUPL stemmer nej til den overenskomst, som deres formand Henning Pedersen har forhandlet sig frem til.\nPå tirsdag offentliggøres det, om pædagogerne har sagt ja eller nej til den nye overenskomst. Stemmer de nej, bliver daginstitutioner og klubber i 15 kommuner ramt.\nHenning Pedersen har ingen fornemmelse for, hvilken vej vinden blæser:\n- Jeg har jo været ude på en stribe møder landet over. Og det har været meget forskellige møder. Nogle steder har jeg mødt stor modstand, hvor mange tilkendegav, at de vil stemme nej. Men jeg har også - og især på det seneste - været ude til møder, hvor der har været stor interesse for at vide, hvad der egentligt stod i mæglingsforslaget, hvad det indebærer, og hvad\ndet betyder for lønudviklingen, siger Henning Pedersen, der ikke tør give noget bud på resultatet.\nFOA og Kommunernes Landsforening (KL) indgik forlig om ny overenskomst i mandag - og siden er debatten gået om, hvem der har fået mest: Pædagogerne i FOA eller dem i BUPL.\n- De pædagoger, der er i FOA i Københavns Kommune, har fået præcis det samme som i BUPLs mæglingsforslag. Hvad der i øvrigt ligger i FOAs forlig, må de selv vurdere. Det lyder som om de har fået et godt resultat for deres ufaglærte og lavtuddannede\ngrupper - men for pædagogerne er det det samme som i BUPLs mæglingsforslag blot fordelt på en lidt anden måde, fastslår Henning Pedersen.\nBliver det et nej, bliver Frederiksberg, Høje Taastrup,\nRudersdal, Guldborgsund, Odense, Esbjerg, Horsens, Holstebro, Hjørring, Bornholm, Gladsaxe, Egedal, Kalundborg, Kolding og Århus ramt af strejke. Og flere institutioner må lukke helt, da flertallet af de ansatte er pædagoger.\nAfstemningen i BUPL, som har været i gang siden den 26. april, gør det muligt at stemme både på sms, på en hjemmeside, via telefon og per brev. Alle elektroniske afstemninger kan ændres frem til den 13. maj, og det kan betyde, at medlemmer, der i første omgang har sagt ja, kan ændre til et nej.\nResultatet af afstemningen offentliggøres af forligsmand Mette Christensen tirsdag klokken 14 i Forligsinstitutionen.


2014-09-30 17:00 (420) - Dragør Kommune\n2014-09-30 17:00 (420)\nTirsdag den 30. september 2014 kl. 17:00\nEik Dahl Bidstrup (V) var mødt som suppleant i Jens Passarge (V) fravær.\nOle Svendsen (A) var mødt som suppleant i Ole H. Hansen (A) fravær.\nStatus for det nære sundhedsvæsen i Dragør Kommune\nSocial- og Sundhedsudvalget besluttede på sit møde den 4. september 2014, at forvaltningen skal give en status for implementeringen af det nære sundhedsvæsen i Dragør Kommune.\nStatus findes i bilaget, hvor forvaltningen redegør nærmere for, hvor langt Dragør Kommune er kommet med at implementere indsatserne i det nære sundhedsvæsen.\nEn kort opsummering af notatet er følgende: kommunen er godt med, når det gælder hverdagsrehabilitering. Angående tilbud til borgere med kronisk sygdom (diabetes, KOL, hjerte-kar sygdomme, lænde-ryg smerter og demens) samt tilbud om døgndækkende rehabiliteringspladser er kommunen nu på niveau med andre kommuner. Hvad angår udvikling af sygeplejen og forebyggelse af (gen)indlæggelser samt samarbejdet med praktiserende læger har kommunen stadig nogle udfordringer i forhold til at konkretisere opgaven og få lagt en plan for udviklingen.\nPå det administrative niveau vil der blive behov for flere ressourcer til udvikling og implementering på IT- og velfærdsteknologiområdet, herunder også telemedicin. Området er i kraftig vækst. Dels fordi helt bassale driftsopgaver som kommunikation med hospitalerne foregår via IT-systemer, dels fordi velfærdsteknologiske løsninger udvikles med det formål på sigt at skabe effektiviseringsgevinster i driften. Imidlertid er der behov for at opruste på det administrative område for at kunne følge med.\nBilaget fokuserer på det somatiske område. Hele udviklingen af det nære sundhedsvæsen på det psykiatriske område er kommet senere til alle kommuner. Der bliver i forbindelse med Sundhedsaftalen for 2015-2018 sat fokus på det psykiatriske område, og KKR Hovedstaden har udsendt fælles kommunale målsætninger på dette område (behandlet i Social- og Sundhedsudvalget den 4. september). Forvaltningen vil i en senere status redegøre for, hvordan målene på det psykiatriske område implementeres.\nI økonomiaftalen for 2014 fik kommunerne et varigt økonomisk løft over bloktilskuddet til udvikling af det nære sundhedsvæsen. Dragør Kommunes andel er på 2.064.000 kr. årligt, som blev afsat ved budgetlægningen 2014-2017.\nOle H. Hansen (A) og Jens Passarge (V) var ikke til stede.\nBilag 1 - Status for det nære sundhedsvæsen i Dragør Kommune\nPeter Læssøe (T) spurgte til udbygningen af Røsen.\nMødet hævet kl. 18:50.


Canal de Bourgogne - og Centre\nBeklager den forsinkede udgivelse. Jeg ved godt, at der er langt mellem snapsene, men der har været gæster om bord, og de må nødvendigvis opfattes som værende vigtigere end gæsterne på denne side.\nVejr: Skyet med nogen sol, byger, let vind.\nVi bliver liggende i Venarey-les-Laumes\nCykler de 2km til bageren efter morgenbrød. De 2km tilbage foregår i kapløb med regnen, som truer med at bryde ud når som helst. Men så er motionen da klaret for i dag.\nVi skulle egentlig melde vores afgangstid dagen forinden for at få tildelt et starttidspunkt og en slusepasser, som skal følges os igennem de næste stræk. Idet vi ikke har meldt noget, kommer de selv og spørger til vore planer for dagen. Det bliver til, at vi bliver liggende for at undgå at sejle hele dagen i regnvejr. En halv time efter vores svar kommer der en ordentlig skylle, så det var en god beslutning, hvilket underbygges af flere byger i løbet af dagen.\nDe flinke australiere er gået af sted i en byge med kommentaren ”we think we're having fun”.\nDagbogen er kommet mange dage bagud, så der spenderes nogle timer på den. Det bliver også til opdatering af hjemmeside eftersom vi for en gang skyld har fundet et åbent netværk - ovenikøbet med rimelig hastighed på download-siden. Upload-siden er kun 0,5 mb/s, hvilket giver dårlige resultater på Skype. Da så endelig hjemmesiden er klar til upload til serveren, er der én, der har slukket for strømmen til netværket – det må vente.\nKøleskabet har haft sine problemer på det sidste. Det viser sig, da Lene rimer det af, at termostaten var kommet til at sidde bag et større isbjerg. Der er således håb om, at køleskabet vil fungere bedre fremover, og vil være i stand til at levere kolde drikke igen.\nVejr: Overskyet, byger, svag vind.\nAfgang: 8.50. Ankomst 15.45 i Marigny-le-Cahouët. Sejlet distance: 10 km, 29 Sluser.\nVi vinker farvel til vagtgåsen, som vist overvejer at følge efter fodermester Lene. Den var nu hyggelig at have gående.\nI dag skal vi have bjergetapen på vores Tour de France. Vi har jo sejlet denne kanal for mange år siden, men da sejlede vi den anden vej. Og så var hele familien om bord til at deltage arbejdet. I dag skal vi forcere en delmængde af den strækning, hvor kanalkonstruktøren har placeret 37 sluser på en 11 km lang strækning. Derfor får man sin dedikerede slusepasser, som følger én hele dagen.\nSidst sejlede vi nedad i sluserne. Louise (9 år) og Lene sejlede båden, mens Christine (11 år) og Bjørn cyklede ved siden af for dels at hjælpe med fortøjninger og dels hjælp slusepasseren med at åbne og lukke porte. Da den dag var gået, havde vi, så vidt vi husker, klaret 33 sluser. Christine var meget træt, men nåede – akkurat – at få aftensmad inden hun trimlede omkuld.\nDenne gang når vi både 29 sluser og aftensmad, men vi kan godt mærke, at vi har arbejdet. Lene har taget tjansen på cyklen og har bakset med porte hele dagen, mens Styrmanden – har styret.\nVi har klatret hele 75m op og tilbagelagt 10km. Det er næppe nok til en prikket trøje, men indehaveren af den har nu heller ikke 18 ton at slæbe på. Hvis vi antager, at cykelrytteren ved hjælp af en anhænger kunne tage 100 kg ad gangen og selv inkl. cykel vejer andre 100 kg, skulle han såmænd kun tage turen 90 gange frem og andre 90 ture tilbage for at hente næste læs. Det ville da være en pæn etape.\nVi nåede til Marigny-le-Cahouët (prøv lige at udtale det på tom mave) lidt i fire. Det gav tid til at splejse tovværk i de nye sorte kuglefendere, som skal afløse de gamle hvide. En af de nye har imidlertid en mindre støbe- / svejsefejl, og ombytning er nærmest en umulig tanke herfra. Så vi bruger både de nye og gamle en dags tid eller to. Det ville jo være ret ærgerligt, hvis den nye fender punkterer med et brag, hvorefter Athene kysser en slusekant med et tilsvarende brag.\nHør nu godt efter mine piger! Gift jer aldrig med en meteorolog – de er ikke til at stole på. Efter det ret ringe vejr i går, var vi blevet stillet en betydelig forbedring i udsigt. Men hvad skete? Overskyet og køligt hele dagen, dog afbrudt af små friske byger. Hvis I med lys i øjnene kommer slæbende med sådan en, kan I godt indstille jer på nogle saftige kommentarer fra den vordende svigerfar.\nNå, vi havde heldigvis sat både kaleche og solsejl over middagsbordet, så selv om der kom en byge der, slap vi uden vand i vinen.\nDet skal jo så lige siges, at det vand, der falder fra oven, sørger for at alting stadig er grønt og frodigt. Lige så snart der kommer en solstråle, lyser farverne op fra både nær og fjern. Det er en ret god udsigt vi har lige her.\nVejr: Skyet, køligt. Svag vind.\nAfgang: 9.30. Ankomst 14.15 før Pont Royal. Sejlet distance: 10 km, 13 Sluser.\nVi kommer først afsted kl. 9.30, fordi man dels skal melde sin afgangstid og dels skal følges ad når muligt. Vi kommer til at følges med hollandske Mirobi, som vi har set og mødt mange gange før. Vi har ikke vekslet mange ord med dem, dels fordi de tilsyneladende ikke taler andet end hollandsk, og ikke mindst fordi manden startede kommunikationen med at ryste på hovedet af Lene og bare stå og sige ”nei, nei, nei”. Jeg har glemt, hvad Lene foretog sig, men det var givetvis ifølge vore interne aftaler. Det var nok ikke befordrende for videre samtaler, hr. Mand.\nNå, de har fået sønnen med kone og to små raske drenge om bord, og så vil de først af sted kl. 10!. Kompromiset blev 9.30, og vi får lov til at føre an. Det plejer at være den hårde tjans, at ligge forrest i en sluse, men her er der kun meget få pullerter, så vi må øjes med 1 fortøjning og klare resten med maskinen. Det kan de godt mærke på luftkvaliteten nede bag ved – hele dagen ;)\nVi holder pause for frokost efter sluse 16. Her overnattede vi for mange år siden, og den gang blev vi underholdt af en mængde frøer. De er her ikke mere, for der er kommet spunsvæg i stedet for de eroderede kanter, og spuns og frøer passer dårligt sammen.\nNogen har anlagt en fin havn ved Pont Royal, som i øvrigt befinder sig midt ude på det store, store bøh-land. Her findes ca. 7 huse, hvoraf de 2 er til salg. Så er der en restaurant ude ved hovedvejen og et Chambre d'Hôtes, og dertil 3 ruiner. Så er der gjort rede for bebyggelsen.\nVi valgte at sejle lidt tilbage ad kanalen og lægge os ved en god udsigt.\nFrem med en øl og op med benene. Vi havde vist ikke siddet der særligt længe før endnu et af de utallige par på cykelferie passerede. Dette par stoppede vel 50m henne ad kanalen, men det tænkte vi ikke meget over før, der fra stien lød spørgsmålet ”er i virkelig danske?”. Efter lidt snak om kanaler generelt, inviterede vi norske Vibeke og danske Mads på en forfriskning. Vibeke driver en wellnes-salon på hotel Bristol i Oslo (Mads arbejder vist med noget økonomi) og de havde sat deres 2 børn i pleje, så de kunne tage en uges tid på cykel her nede. Modige mennesker – de kører fra sted til sted uden reservationer, men har dog fået et sted at sove hver nat indtil nu.\nDa de er draget videre på deres færd, simrer vi bare videre i solen. De to gamle ballon-fendere bliver pakket ned ( det tager vel kun et par timer at lokke luften ud af dem), mens vi holder mandtal på køerne på de nærliggende marker. Men så snart solen ikke lige er der, bliver det hurtigt køligt.\nDa tilstrækkelig mange cyklister og vandrelaug og hundeluftere har sagt godaften til os finder vi ud af, at det er på tide at komme til køjs.\nAfgang: 9.30. Ankomst 13.30 i Pouilly-en Auxois. Sejlet distance: 19 km, 13 Sluser.\nDrøner på cyklen til Pont Royal for at købe morgenbrød, men vidste ikke lige, at det skulle købes i Chambre d'Hôtes'et, så det var en forgæves tur. Så sejler vi da derhen, men da vi når frem, har hollænderen (hvem ellers) købt det sidste brød, de kunne undvære. Det bliver så første morgen i Frankrig, hvor vi ikke får friskbagt brød til morgen. Heldigvis har vi altid nødbrød i skuffen, så det må vi bare tage til takke med.\nFørste sluse klares 9.30, og vi er forrest igen. Vi får så to unge knøse som åbenbart ikke tror på frokostpause, så vi kører glat igennem til Pouilly-en-Auxois, som nås kl. 13.30.\nDe to glatnakker var godt nok lidt for hurtige. De rådede over automatiserede sluser, så de skulle bare trykke på knapper for at få ting til at ske. Men de havde så travlt med at gøre os tilpas, at vi fik alt for meget vand. Athene har boppet rundt i karrene hele dagen, og besætningen er tæt på søsyge. Men siden de nu var så ivrige efter at gøre det så godt så fik de, som de hidtil eneste, drikkepenge for ulejligheden.\nDet passede os fint at vente med frokosten, som indtages under solsejlet. Lunet pastaret vasket ned med lidt kølig rose-vin er da bare herligt, når termometeret viser 25-30 grader. Vi ligger lige overfor et kooperativ, som desværre er i den forkerte branche. Det burde have været vin-kooperativet, men er desværre de lokale landmænd. De er i gang med høsten, og der kommer dusinvis af traktorer med læs af korn. Det gør der stadig her kl. 22.22, hvor nærværende tekst skrives. Temperaturen er faldet til et rimeligt niveau nedenunder, så det er på tide at skrubbe til køjs.\nLene sidder og slås med en myg. Det er nok nr. 3 på denne tur! Vi har indtil nu fået 1 (skriver et) insektbid hver – det er nærmest utopi, men hvor er det DEJLIGT.\nVejr: Lovet: Sol, svag vind.\nAfgang: 13.05. Ankomst 15.20 i Vandennesse. Sejlet distance: 8 km, 8 sluser, 1 tunnel.\nDet er jo rørende. Vi skal igennem Pouilly tunnellen i dag, og derfor fik vi i går udleveret en A4 side med anvisninger til, hvordan man skal forholde sig. Eftersom vi ikke taler flydende fransk til slusepasseren, får vi en engelsk udgave af den i øvrigt meget venlige og imødekommende mand. Vi har en magen til nede i mappen med gamle kanalkort. Fuldstændig megen til !! Inklusive alle de stavefejl, som åbenbart er dømt bevaringsværdige for en undrende eftertid ;)\nVi skal lige have handlet og gjort Athene klar, før vi kan sejle. Der skal også lige vaskes lidt tøj, men det klares på capitaineriet mens vi handler. Ovre ved supermarkedet har de som sædvanlig også en benzinstation og bilvask. Bilvask her i Frankrig er anderledes end i Danmark. Man kan vælge en børstevask, men den består af 3 børster i fri luft. Jeg har aldrig set nogen bruge den, men kan forestille mig, hvordan vandet tår ud til alle sider.\nEn anden mulighed er en håndholdt højttryksspuler ( 2 t'er, 2 s'er), som de fleste vist anvender. Det gør præsten også. Iført sort præstekjole og omvendt flip, står han i fuldt alvor og sprøjter bilen ren og sig selv beskidt. Man kan ikke rigtig andet med sådan en spuler, men mens det virker meget naturligt for hr. Jensen, ser det altså uvant ud med en præst. Vi møder ham i øvrigt igen 15 minutter senere inde i supermarkedet. Præster lever ikke kun af åndelig føde!\nVel tilbage fra indkøb forventer vi at se en kø ved vaskemaskinen, men den er end ikke færdig endnu. Det kan vi ikke vente på, så vi går i gang med at rigge Athene af, så hun kan mases igennem tunnellen. Den er 6m bred ved vandlinien, hvilket jo lyder meget fint. Men allerede 3m oppe er den kun 3,1m bred, og det er helt forkert. Og så er den kun 3,7m høj helt inde på midten. Athene skal smide både tøj og pynt for at komme igennem, og det gjorde ikke noget, hvis hun også tabte 300g. Vi lægger for første gang nogensinde alle vinduerne ned og afmonterer endda sideruderne. Og så lægger vi kalechebøjlerne så langt ned de nu kan komme. Instrumentbøjlen foldes mest muligt bagover og bindes fast til badestigen. Så kan vi ikke gøre meget mere ved højden end at skrue rattet af (passer ikke, du skal ikke tro på det. Der kan spares mindst 20 cm mere før rattet skal af). Søgelænderet ved agterdækket er nu øverste/bredeste punkt, så det får en polstring af fendere. Projektøren bliver opladet til fuld kapacitet og redningsvestene fundet frem fra deres gemmer (obligatorisk, og de checker, at der er en til hver). Naboerne sparker jo også til hysteriet, så man skulle tro der er tale om en vanskelig jomfrufødsel. Og så skal man hen til foregående slusepasser for at få udleveret en walkietalkie, samt underskrive et dokument, hvori man bedyrer, at man ikke har til hensigt at synke midt i tunnellen. Nu er vi næsten klar til afgang. Nedenunder for at få lidt frokost inden afgang. Op igen på agterdækket, hvor vi står nøgne under Vorherres granskende blikke. Han er åbenbart ikke ganske tilfreds, for lige nu, fem minutter før vi er inde i tørvejr, starter en rask lille tordenbyge. Aner man et dårligt varsel her?\nMindre støvede end før stævner vi ud og snart efter kommer vi ind i indsnævringen, som ligesom skal forberede ens sjæl på, at nu bliver det snart svært. Den er vel en lille kilometer lang og kun 6m bred ligesom tunnellen. For at man skal have lejlighed til at øve sig lidt, snor den sig undervejs. Så kommer man frem til Porten til Helvede? Sludder, det er bare en tunnel, og den er endda oplyst af neonrør hele vejen, som meget praktisk er anbragt sådan nogenlunde i midten. De giver tilsammen en lysstribe nede i vandet, som er god at styre efter. Når næsen er på striben, skal det være gået meget galt, hvis enden er ude at skrabe på siden, så alt i alt gik det jo meget nemt.\nOg en halv times tid senere stikker vi næsen ud på den anden side, hvor solen skinner på os. Jo, vi har nu fået bevist, at græsset er grønnere på den anden side ...\nVi har nu passeret toppen af systemet og skal for første gang i ugevis sluse nedad. Tidligere var sluserne indrettet til selvbetjening, men det må have været meget dyrt i drift, for nu får vi i stedet 2 passere pr. sluse, så det er jo ren barnemad. Der skal kun bruges en fortøjning og der skal ikke bruges kræfter til at holde den. Altså indtil sluse 7, hvor en af passerne spørger om noget mens vi er på vej nedad. Det tager lige lidt opmærksomhed, så ingen opdager, at fortøjningen går i klemme i en revne i slusekanten. Det tager fjorten nanosekunder, så er der så meget træk på, at man ikke kan rykke fortøjningen fri igen. Vandet synker jo stadig, og Athene har ikke lært at flyve eller bare svæve, så hun hænger hurtigt som en vingeskudt krage. Ikke andet at gøre end at finde kniven frem og kappe fortøjningen – og det må gerne gå lidt tjep Skipper. Fortøjningen skal stort set bare røres med kniven, så flås den over af trækket. Vi falder på plads på vandets overflade med en smule tumult, men der sker heldigvis ingen skader på hverken folk eller materiel.\nVi kommer således godt til Vandenesse, hvor vi også har overnattet før. Dengang fik vi en fantastisk oplevelse: spejlblankt vand som gav et perfekt spejlbillede af træer på den modsatte side af kanalen, belyst af solnedgangens røde lys. Med Châteauneuf-en-Auxois liggende idyllisk oppe på toppen af en nærliggende bakke og et godt glas vin i maven. Det har Skipper i lange tider håbet at genopleve. Men desværre. Solen blev ret hurtigt afløst af skyer over det hele, og vinden vil ikke lægge sig. Så vi må nøjes med at gå over i den lokale Cave og smage på de lokale produkter. En af de derfra hjembragte flasker kom til at ledsage den grillede kanin. Kaninen fangede vi i supermarkedet i morges. Den var halveret, hvilket gjorde det lidt lettere for os. Sådan en leveres i flået tilstand, men med hovedet stadig på sin plads, hvilket chefkokken ikke synes er nogen god ide. Efter en lille kvik guillotinering mindede den mere om mad, og fik derfor adgang til grillristen. Hvordan sådan en smager? Som kanin med salt og peber på. De spiser faktisk ret mange hernede, men oftest som gryderet, hvilket vi godt forstår nu eftersom de meget forskellige stykker kød er svære at grille tilpas.\nVejr: Sol med skyer, svag vind. Varmt.\nAfgang: 13.00. Ankomst 16.30 i Veuvey-sur-Ouche. Sejlet distance: 13 km, 14 sluser.\nVi starter dagen med morgenmad i god ro og orden før dagens udflugt til Châteauneuf påbegyndes. Vi ved det godt. Slottet ligger en del højere end vores position. Faktisk kan vi se vejen slynge sig op ad bjerget. Men denne gang må vi bare derop, så op på cyklen og afsted. Der er en cykelrute, som følger kanalen, og den kan vi bruge det første stykke. Men så går den ikke længere, vi må nødvendigvis dreje fra, eftersom kanalen ikke kommer i nærheden af slottet. Efter ca. 50m står vi af og trækker cyklerne resten af vejen op. Jeg mindes hvordan vi i vore yngre dage trampede kinesiske lejecykler op ad bjerget i Kongernes Dal i Luxor, Egypten. Dengang blev vi ustandseligt passeret af taxier, som uden undtagelse stoppede før at spørge om vi havde mistet forstanden og om vi dog ikke ville transporteres resten af vejen op? Denne gang er der ingen redning at finde, så efter nogle indlagte pauser ankommer to forpustede mennesker til en af de kønneste landsbyer i Frankrig.\nChäteauneuf betyder ganske enkelt ”nyslot”. Det blev anlagt som en fæstning i 1100-tallet, hvor det skulle kunne forsvare dalen, hvilket det gjorde ved adskillige lejligheder igennem årene. I dag står der stadig dele tilbage fra den tid, omend der har været foretaget mange ændringer siden. Der er i øvrigt ikke så meget at sige til, at de var så krigeriske den gang - de sad virkelig på kold potte. Vi så kun to eksemplarer af datidens toiletter, men de var begge aldeles uopvarmede klippeblokke med et hul i, hvorpå man kunne forrette sin nødtørft. Den ville så i øvrigt ganske uforandret ramme en eventuel fjende, som måtte stå for foden af slottet. ”Spildevandsrensning” var vist ikke et modeord i de dage.\nDe har da i øvrigt en restaurant deroppe, og sådan en skal jo have varer. Heriblandt brød fra bageren, og han holder tilfældigvis og læsser af, da vi kommer forbi. Han har lige 2 brød til os, så dermed er frokosten reddet.\nEgnen her kaldes lokalt for Charollais-land, og vi passerer da også dagligt hvide bøffer på markerne. På vej tilbage fra Chateau Neuf kom vi forbi denne flok, som fornøjet gik og gumlede græs, mens de blev store og saftige.\nMirobi ankommer før frokost, og vi kommer til at sejle videre med dem da pausen er slut kl. 13. De har sat deres gæster af, og er dermed kun 2 ombord ligesom vi. Desværre taler de stadig meget lidt andet end hollandsk, så kommunikationen er meget begrænset. De stopper lidt før os, så vi kommer til at ligge alene i Veuvey-sur-Ouche. Det er en meget lille flække, hvor hovedattraktionen nok er den badende ungdom henne ved broen.\nEn del af eftermiddagen går med at behandle rustpletter. Det er varmt arbejde, men skal jo gøres på et eller andet tidspunkt.\nSenere går vi tur for at lede efter et brøddepot. Da vi ikke kan finde noget, spørger vi i byens eneste forretning: Hotel/Restaurant/Bar/Bistro de la Vallèe. Der er ingen andre virksomheder i byen, men han vil gerne tage noget brød med til os i morgen.\nSåledes forsikret om en nær fremtid uden hungersnød går vi tilbage til båden og en kop mokka.\nVejr: Solskin men meget koldt og vådt om morgenen, svag vind.\nAfgang: 8.55. Ankomst 11.45 i Gissey. Sejlet distance: 11km, 10 sluser.\nDenne strækning har tidligere haft automatiserede sluser. Automatikken kunne således registrere, når en båd nærmede sig en sluse. Så ville den gøre sig klar og åbne ganske som om man havde sagt ”Sesam, luk dig op”. Vel inde i slusen, ville man så aktivere slusningen ved at løfte en stang, og dermed var det hele overstået på et øjeblik uden brug af dyrt personale. Det system må have været helt ekstremt dyrt at vedligeholde: nu har man droppet det automatiske system, men bevaret den elektriske håndtering. Den varetages i dag af ikke mindre end 3-4 slusepassere, som bare har til opgave at sørge for vores videre færd. Det kan de vist ikke blive overbelastede af?\nDagen starter med masser af dug allevegne og disen ruller over kanalen, mens vi for en gangs skyld har andet end kortærmede bluser på til morgen. Solen brænder dog hurtigt igennem, og da vi stopper for dagen i Gissey, er varmen absolut en faktor man regner med. Alligevel får rustpletterne nu en gang maling, så vi atter har en pæn båd at sejle i.\nDa det er overstået, er det til gengæld bare op med stængerne :)\nVi har det herligt hele eftermiddagen, mens det bliv varmere og varmere. Vi går en lille runde i området og kommer bl.a. forbi vaskehuset. Sådan nogle findes mange steder i Frankrig, men dette er i specielt god stand, selv om det er mange år siden man brugte det til daglig. En kilde ledes ind i et lavt bassin, som i dette tilfælde er kommet under fornemt tag. Udenfor er der over 30 grader. Herinde er der svalt og behageligt, og vandet er vel nede på 8 - 10 grader. Herligt at pjaske med.\nMen kl. 18 ankommer en hotel-peniche og lægger til lige ved siden af os. Det foregår under en dels prusten eftersom den rører bunden ret hurtigt. Men med brug af tilstrækkelige kræfter kommer han på plads og standser maskinen. Så kan vi kun høre hans generator, som skal levere strøm til køkkenets komfur og ovne. Den kan både høres og lugtes. Skipperen kommer høfligt forbi og oplyser, at de vil stoppe den så snart serveringen er overstået. Og det er den så kl. 23 :((\nVejr: Skyet og køligt. Senere sol og varmt.\nAfgang: 8.55. Ankomst 17.00 i Dijon. Sejlet distance: 26 km, 22 sluser.\nVi vil gerne nå hele vejen til Dijon i dag, så det er bare med at komme af sted. 10 sluser klares før frokost, selv om Lene er i land hele 2 gange for at lede efter en bager undervejs. Derefter snupper vi lige 12 sluser til eftermiddagskaffen, men så er vi også fremme.\nNæste opgave er så at lægge til, og det er ikke nemt. Dijon's marina ligger i en kunstig sø. Den havde masser af vanddybde sidst vi var her, men siden er vandplanterne vokset kraftigt. De ligger nu og lurer lige under overfladen, og rygterne vil vide, at de har stoppet mangen en uforsigtig sejler siden den gang. Men vi får da kantet os ind til en ponton og lagt fortøjninger.\nMiddagen indtages på restaurant Le Sauvage – Den Vilde. Den and vi delte, havde de nu fået tæmmet. Den lå i hvert fald helt stille på tallerkenen. Det er en restaurant med ambitioner om at være bedre end vi synes den er p.t. Tilbehøret er for simpelt og priserne er for høje efter vores smag ;)\nVejr: Starter skyet, senere sol.,Svag vind.\nFormiddagen bruges i centrum, hvor vi bl.a. får checket den ene cykel, som har knas med gearet. Cykelmanden skal på ferie næste dag, men giver sig tid til at kigge på problemet, mens vi går videre i byen. Desværre er beskeden, at han ikke umiddelbart kunne løse problemet og hvad værre er, der er ingen andre cykelhandlere i denne by, som kan forventes at have reservedele til denne type gear. De fleste franskmænd har ikke cykel til transport, men kun til motion og prestige. Til det formål bruger man ikke indvendige gear, for så er der jo ingen, der kan se at man har 21 gear, vel? Men vi har altså indvendige gear, og de skulle gerne fungere resten af vejen.\nEftermiddagen bruges på at tage bussen ud til et indkøbscenter. Det er vist første gang nogensinde, at hr. Rem har taget en bus for at handle dagligvarer. Der er dog også det andet formål, at vi skal se på nyt kamera, og der er størst udvalg herude. Mens vi er der køber vi ca. halvdelen af det største supermarked vi nogensinde har været i. Og så må det jo afsløres: vi putter varerne i vores pensionistanhænger, som vi anskaffede i Paris. Køn er den ikke, men den er nu meget praktisk, når der skal handles tunge varer i større mængder end vi lige kan transportere pr. cykel. Hjemturen med varerne pr. bus forløber uden dikkedarer – det er bare lidt svært at få plads til fødderne :)\nAftenen går med et nyt eksperiment: wok-mad på grillen. Vi har købt en wok pande til Cobb grillen hjemmefra og nu kommer den endelig i brug. Det skal siges, at man ikke skal regne med at kunne lave traditionelle wok-retter. Dertil mangler der simpelthen for meget varme i panden. Men vi får da flikket noget udmærket chow sammen alligevel, og så blev den da afprøvet.\nVejr: Sol fra morgenen. Svag til let vind.\nAfgang: 9.00. Ankomst 17.00 i St. Jean de Losne. Sejlet distance: 26 km, 22 sluser.\nVi havde aftalt afgang kl. 9.00 med slusepasseren i går, så det er bare med at være der til tiden. Vi skal såmænd kun bevæge os 100m for at komme frem, men husk, at vi stort set er bundet fast til bunden. Det går nu glimrende med at komme fri, og vi kommer til at ligge lige bag en udlejet Tarpon 49 med tysk besætning, som vi kommer til at sejle med hele vejen til St.Jean-de-Losne.\nKanalen er stadig slemt begroet nede og på overfladen ligger resterne af de kantplanter, som er klippet for nyligt. Kl. 14 begynder maskinen at lyde anderledes. Vandfilteret blev tømt lige inden vi gik afsted i morges, men det stoppet helt til igen. Efter at have skyllet noget, der minder om grankviste, ud af filteret kan vi fortsætte. En halv times tid senere har tyskerne problemer. Det ser nærmest ud som om de har fået et par palmer i skrue og ror, og fremdriften er næsten lig nul. De fik det heldigvis ret hurtigt fri, så vi kunne fortsætte ned ad bakken.\nDer sker ikke mere før vi ankommer til St.Jean-de-Losne. Det er mødestedet for alle kanalsejlere og der er samlet en stor armada her. Man kommer først til afdelingen for brugte, meget brugte og stort set udtjente pénicher. Det er kun få, som stadig er i aktiv tjeneste i erhvervsflåden. Langt de fleste er konverteret i større eller mindre grad til lystfartøjer eller fast beboelse, og resten følger nok efter snart. Der er et værft her, som har specialiseret i ombygning af pénicher, og de har vist nok at lave.\nEfter sidste sluse på Canal de Bourgogne kommer man så til marinaen. Den er vel kun på størrelse med nogle få fodboldbaner, og der ligger vel en 5-600 både. Vi ligger hos H2O, som også tilbyder sig med en stor udstyrsforretning. Desværre holder de lukket i al den tid vi ligger her, så godt nok blev opholdet gratis, men vi fik heller ikke lejlighed til at spendere en formue i butikken.\nVejr: Sol og skyer med et kort, veltimet regnvejr. Svag til let vind.\nAfgang: 10.50. Ankomst 12.45 i Seurre. Sejlet distance: 19 km, 1 sluser.\nVi har forladt kanalerne for en stund og er nu på flod igen. Det ses nu mest i bredden af farvandet eftersom der hverken er strøm, bølger eller sejlrende at tage hensyn til. Da der ikke er lave broer her, får kalechen lov til at forblive rejst, så vi sidder i læ for vind og evt. væde.\nVi sejler ned ad floden, så det er meget let og hurtigt at tilbagelægge de ca. 19km til dagens eneste sluse. Dagen startede da med lidt sol, som dog i overvejende grad blev gemt bag skyer i løbet af formiddagen. Netop da vi nærmer os slusen, begynder der nærmest som en selvfølge at regne. Vi slipper for det mest fugt eftersom vi kan nøjes med et enkelt tov, som kan holdes fra en position under kalechen. To udlejningsbåde, som er med i slusen, er ikke så heldige at have en kaleche, så de bliver våde.\n200m på den anden side af slusen venter dagens havn, Seurre. Regnen tager lige lidt til mens alle mand er nødt til at være udenfor, og lige så snart alle tre både ligger pænt fortøjet, holder regnen da op.\nVi er taget til Seurre fordi de har gang i en festival fra lørdag til mandag. I dag er hovedattraktionen et fyrværkeri, som skal affyres blot 100m fra vores plads. Vi ligger ved en flydeponton, hvor der er plads til 10-12 både. En af dem er bemandet af en gal irer – hans båd er kun 5m lang, men den tager han troligt på langtur i. Han påstår, at han har fået at vide fra havnemester at alle både skal rømme denne ponton kl. 17 aht. fyrværkeriet. Det samme skete for ham sidste år, og har påstår i øvrigt også, at selve marinaen er optaget af en tysk sejlklub på tur, hvilket så også gjorde sig gældende sidste år.\nAltså må man ud at rekognoscere. Havnekontoret er lukket til kl. 16 – det kan vi ikke vente på. Der findes en stenkaj, men der er intet at fortøje til, og der er desuden skiltet med, at man ikke må fortøje der. Marinaen har imidlertid flere ledige pladser, så vi stryger fortøjningerne og suser derover. Ligesom vi er ved at sejle ind gennem åbningen, fløjter en mand ad os med en trillefløjte. Det er havnemesteroverassistenttoldbetjent Maurice, som vinker os ud igen. Der må vi sandelig ikke være, fy! Han sender os tilbage til pontonen, hvor han vil komme over for at snakke med os, når han selv har fået snakket med havnemesteren himself. Forberedelsen til en stor og travl dag lader ikke til at have været særlig grundig....\nDe andre både på pontonen har også hørt rygtet, så der spejdes efter alternative muligheder, og hvis en båd rører sig, følger andre hurtigt efter. Havnemesteroverass..... Maurice kommer endelig tilbage med besked i sin lille røde jolle: Vi kan lægge os over ved stenkajen indtil fyrværkeriet er overstået og så komme tilbage til broen derefter (altså ca. 23.30 !?). Skipper har trasket derover tidligere og ved som den eneste, at der ved et stykke kaj, der skråner fra 2 – 4m over vandet, gemmer sig en enkelt fortøjningsring omme på landsiden. Og så er der et stykke armeringsjern, man også en en snæver vending kan bruge til fortøjning. Der ligger vi så og får bølgerne fra vandskiløbere og andet godtfolk lige ind på siden, så det er noget af et kunststykke at holde lakken fri af den noget ujævne kaj. Men det går da selv om man ikke skal lade noget stå ugarderet på bordene.\nToilettet har ikke kunnet trække vand ind de senere dage. Vi har omgået problemet ved selv at hælde vand i, men nu skal det være. Pumpen skilles og alle sliddele udskiftes. Det er nu nok mest stophanen til vandindtaget, der giver problemer. Man kan sagtens blæse luft igennem, men vi tror ikke på, at den slipper vand nok ind. Håndtaget kan fint drejes fra ”åben” til ”lukket” og tilbage igen, men der er vist ikke længere sammenhæng mellem håndtag og de ædlere, indvendige del i hanen. Med lidt nøje afmålt vold (og en stille bøn om at skidtet holder tæt) vrides hanen til hvad vi tror er en åben position. Alt samles og testes: Jubii, vi har et fungerende toilet igen.\nVejr: Overskyet, køligt. Svag vind.\nAfgang: 9.20. Ankomst 13.30 i Chalon-sur-Saône. Sejlet distance: 38 km, 1 sluse.\nSaône dalen er sine steder fantastisk dejlig, og det vi passerer i dag er i hvert fald over middel. Floden er stadig meget fredelig og tilsyneladende også fuld af mad til hejrer. Vi ser for første gang silkehejrer. De er noget mindre end fiskehejrer og meget flottere med deres helt hvide fjerdragt og næsten sorte ben og næb. Indtrykket bliver dog lettere komisk når de letter. De flyver såmænd udmærket, men de signal-orange fødder ser slet ikke ud til at passe til resten af fuglen.\nVi mener også at have set en fiskeørn i dag. Er dog lidt usikre eftersom den sad på en gren og dermed ikke viste halens form. Men et hvidt hoved og de lyse tegninger på krop og vinger peger ifølge fuglebogen på fiskeørn med musvåge som mulig outsider.\nVi ankommer i fin tid til Chalon-sur-Saône. Havnen liger inde bag en ø, og eftersom der kan være meget kraftig strøm derinde, er der ensrettet således, at man altid kommer ind i havnen mod strømmen.\nI dag er der næsten ingen strøm, men det var der sidst vi var her. Den gang var vores 3. år på lejede både. Vi havde med stort overskud lokaliseret en ledig plads, som var nemt tilgængelig. Både planen og tovværket var klar, og de den gang små børn var på passende pladser, så alt var i skønneste orden. Lige indtil havnemesteren kom fisende og råbte, at vi ikke kunne bruge den plads Skipper sigtede på, men i stedet skulle lægge til baglæns på en plads lidt bag os og lidt til siden. Det var Skipper ikke helt med på. Med forsigtige manøvrer kom skuden nogenlunde på plads, men resultatet blev alligevel, at vi landede mod pontonen som et klaver fra fjerde sal. Behjertede sjæle tiltog sig diverse tovværk og bandt os fast, så vi ikke kunne lave flere ulykker. Det er måske derfor, at de nu har en meldebro før indsejlingen til selve havnen, hvorpå der står et skilt med teksten: ”Ingen lejebåde forbi dette punkt!” ?\nDenne gang går det som smurt, og vi kommer hurtigt på vores anviste plads, som desværre er ude blandt lejebådene. Det betyder, at vi ikke bare kan læne os tilbage og nyde showet, når flere lejebåde kommer i nærheden. Det er de mest fantastiske manøvrer en 15m båd i ukyndige hænder kan præstere !!! Da vi har fået naboer på begge sider, kan vi slappe af og tage den med ro – der er da ikke nogen, som kommer til at drive ind i os eftersom strømmen vil bære dem væk i stedet.\nDer er i det hele taget mange udlejningsbåde i dette område, og mange af disse er de helt store på 15m og derover. Vi ved af erfaring, at de fleste vil blive bedre til at styre dem i løbet af ugen, men hvor skal vi gemme os i mellemtiden?\nSå får vi vasket ikke mindre end 5 maskinfulde på et lidt specielt vaskeri. Det er kun delvis selvbetjening, idet fruen på stedet nok skal tage sig af programmering, sæbedosering osv.\nHun sørger såmænd også for tørring og sammenlægning af tøj, og for hele den herlighed blev vi kun afkrævet 24 euro. Det er godt nok billigt.\nVejr: Sol, varmt. Svag til let vind.\nAfgang: 16.55. Ankomst 18.15 i Fragnes. Sejlet distance: 8 km, 1 sluse.\nAnn-Mari og Bent ankommer i eftermiddag, og eftersom de har haft mindre godt vejr i Bretagne, har vi lovet masser af godt vejr her. Det holder til en forandring. Solen skinner fra morgenstunden og himlen er klar og ren. Vi bruger tiden indtil da med klargøring. Der skal købes ind og laves dessert og gøres rent. Og da vi når lidt op ad dagen og varmen er blevet et faktum, er det også på tide at få grillet grøntsager, som skal bruges i morgen. Ovnen kører derfor et par timer og lægger lidt til basisvarmen. Gad vide, om gæsterne bare vender om når de mærker de 35 grader i kahytten?\nDa vi vender hjem fra indkøbstur (man triller indkøbsvognen fra supermarkedet helt over på havnens parkering) er en canadisk båd ved at lægge til ved siden af os. De får et godt grin, da vi får aktiveret vores egen alarm, idet vi stiger ombord på båden. Alarmen benytter Athenes signalhorn, og det kan godt høres i hele havnen – også af hørehæmmede ;) Efter lidt fumlen efter nøglen får vi larmen til at holde op, så vi kan hilse på naboerne, som kommer fra Vancouver.\nKl. 16.20 ruller Ann-Mari og Bent ind på parkeringspladsen. Vi får stuvet deres grej ombord og lægger fra for at komme ud at ligge et pænere sted for natten. Altså, hen om hjørnet og ind på Canal du Centre. Efter ganske få kilometer finder vi en flot udstyret anlægsplads med en smuk udsigt over dalen. Byen har virkelig gjort noget ud af det for både båd- og cykelfolket, så der er alle faciliteter til rådighed.\nMaden var stort set klargjort på forhånd, så grillen skal bare lige tage sig af et par mørbrader, inden vi kan læne os tilbage og nyde både selskab og udsigt.\nVejr: Sol og meget varmt.\nAfgang: 9.30. Ankomst 16.50 i St-Léger-sur-Dheune. Sejlet distance: 25 km, 15 sluser.\nBageren lå ellers lige rundt om hjørnet, men den var selvfølgelig lukket i dag, så der måtte en stafet til nabobyen Champforgeuil efter brød. Da morgenbordet er vel overstået, skal vi jo videre ad kanalen. Den er her udstyret med automatiserede selvbetjeningssluser, så det går som en leg. Bent bliver ret hurtigt udnævnt til styrmandsaspirant, og da han udviser stort talent, bliver han fast styrmand herefter. Der skal kun en anelse assistance og kontrol til, når vi skal på plads i sluserne, ellers er der styr på alle 18 tons båd.\nVi er jo i Bourgogne, og i dag har vi planlagt at skulle smage på varerne. Vi lægger derfor til i Santenay kl. 13.15. Santenay er en vinby, hvor mange producenter dels bor og dels har deres produktion, og ifølge vores materiale, er der rig mulighed for at komme til at smage på de lokale produkter. Vi napper lidt frokost, før vi spænder skoene på og drager afsted mod staden. Skiltet påstår, at der kun er 500m til byen, og det kan vel godt passe. Men så skal man jo lige finde producenternes bopæle, så vi får da gået nogen kilometre før vi endelig falder ind hos den første. Der er man i gang med en redningsaktion for solsorteunger, som er faldet ud af reden. Det tager sin tid, for ungerne er vist ikke særlig interesserede i at blive reddet.\nMen aktionen bliver da overstået og vi får smagt og handlet en smule. Det var ikke den store oplevelse eftersom vor vært ikke kan siges at være særligt engageret i vores besøg. Vi får dog kigget på kortet over hans forskellige marker og får også lidt viden og historie med i købet. Men når priserne starter på 18 euro pr. flaske, vil vi nu også gerne se på andre muligheder i byen. Så ud af vagten og på jagt.\nVi er inde et sted, hvor man ikke kan få kontakt med nogen. Det næste sted som tilbyder smagning, vil både have 4 euro pr. person for ulejligheden og samtidig bestemme hvilke 3 vine man kan få lov at smage. Vi gider ikke være til grin for egne midler, så på trods af det afkølede lokale takker vi pænt nej og går videre ud i verden på vor færd. Den ender såmænd på Athene, for alle de andre producenter er enten ikke til stede eller melder bare ”lukket”. Hm! Vi fik da i det mindste smagt nogle lokale kirsebær .....gratis, vel at mærke:)\nMed den ringe mængde vin vi fik smagt på, har vi fuld førlighed til at fortsætte sejladsen. Vi fortsætter faktisk til St-Léger-sur-Dheune, som ellers var vores oprindelige slutmål for gæsterne, eftersom byen har en jernbanestation. Vi når lige præcis at få bagdelen med igennem sidste sluse før lukketid, så vi kan komme frem til byen. Havnen ligger nærmest i centrum, så det er jo et godt udgangspunkt, hvis man vil ud at spise. Ann-Mari og Bent har inviteret, og går derfor ud for at efterforske mulighederne. Der er nævnt adskillige restauranter i vores forsamlede materiale, men ak – den ene er ferielukket, den anden er helt lukket og de sidste par stykker kan man ikke engang finde efterladenskaber af. Det går bare ikke, så vi tager den forberedte middag hjemme i stedet.\nVejret vil os det godt. Verden spejler sig i stille vand, og efterhånden daler temperaturen til et tåleligt niveau, sådan at vi får en herlig aften på agterdækket og da den rinder ud, er det til at leve nede om læ.\nVejr: Sol, varmt (meget). Svag vind.\nAfgang: 9.10. Ankomst 15.45 i Montchanin. Sejlet distance: 19 km, 19 sluser.\nDet går da bare hu-hej derudaf. 2. styrmand er stadig under uddannelse, da vi kommer ind i sluse 17. Vi kan umuligt tilskrive det hans skyld, at netop denne sluse nægter at fortsætte processen efter vi er kommet på plads. Vi må kalde på hjælp fra VNF, og efter en halv snes minutter dukker er hjælpende ånd op. Vi kommer igennem slusen og ånden følger os igennem de næste ustabile sluser, så vi ikke skal vente yderligere.\nNu er det i øvrigt allerede varmt. Senere bliver det rigtig meget varmt endda. Vi starter en gættekonkurrence om temperaturen, og det bliver 2. styrmand af første grad, Bent, der kommer nærmest med et gæt på 30-35 grader. Termometeret stopper på 33 grader, men sveden holder ikke op med at løbe ned i øjnene.\nPå den måde ankommer vi til slutmålet Montchanin. Nej, det betyder altså ikke ”Min kanin”, men er bare navnet på det lokale ”bjerg”. Byen ligger igen lidt fra kanalen, så da vi har fået rejst kaleche og solsejl og sundet os lidt i skyggen af disse, begiver vi os afsted for dels at finde stationen og dels lokalisere en egnet restaurant. Vi passerer en restaurant, der er lukket for middagspausen efter ca. 300m, men vi må videre. Ca. 2km senere er skridtene blevet slæbende og tungen tør og støvet, så vi falder ind på et vandhul. Tilpas fugtige i ganen traver vi atter af sted mod jernbanen. På vejen kommer vi igennem centrum, som i store træk er lukket. Den ene acceptable restaurant vi finder – har ferielukket!\nMed grus mellem tæerne og tænderne når vi da endelig frem til Gare SNCF og får checket togtider. Det var en god ide, for det viser sig, at Ann-Mari og Bent faktisk skal med bus fra Montchanin til Chagny, og først derfra med tog til Chalon-sur-Saône.\nSå er det på plads, og vi skal bare de 4km hjem igen. Der går en bus lidt tilbage ad ruten, så vi tramper derhen og stiller os op for at vente på bussen, som skal gå om et par minutter. Efter et kvarter lugter vi selv svedigt og Skipper lugter lunten. Tidsplanen er anderledes i skoleferien, så vi kan vælge mellem at vente 40 minutter mere eller klare os selv. Vi vælger det sidste og begynder at sætte den ene fod foran den anden. Vi vælger en lidt anden rute, som nærmest bringer os udenfor byen. Det var måske en fejl, for her er der ingen huse til at skabe skygge, men til gengæld kommer vi forbi brombærbuske med gode bær.\nLangt om længe når vi frem til vores ”lokale” restaurant. Vi entrer terrassen og falder omkuld i stolene for at få noget koldt. De er kun lige ved at åbne, men vi får dog et glas rosé hver, og da regningen skal betales, lyder den på den fantastiske sum af 4 euro – i alt!\nVi vender tilbage i nyvasket stand kl. 20 for at indtage middagen. Den tjener, vi talte med i eftermiddags, anbefalede generelt deres kød, som værende af super kvalitet, men anbefalede ikke nogen specielle retter. Vores tjener til aften er en sød og meget ung pige, som absolut ingen erfaring har med tjenerjobbet. Hun spørger pligtskyldigst om vi ønsker en aperitif, og da svaret er ”en flaske rosévin”, bliver samtlige ord stavet til punkt og prikke. Da den – alt for sent – kommer frem til bordet, er det et studie værd, at følge hendes forsøg på at anvende en proptrækker. Der kommer venlige råd fra nabobordet inden Bent forbarmer sig til at vise, hvordan sådan et apparat bruges. Men alt tages med smil og taknemmelighed fra begge sider, så vi får faktisk noget i glassene umiddelbart inden den endelige nedsmeltning.\nSå følger en længere snak om tilbehør til kødretterne. Tre af os skal have grill-mix med 4 forskellige slags kød, mens skribenten er sprunget på en entrecote. Der er 4 slags tilbehør at vælge imellem: fritter, båndspaghetti, og to andre jeg har glemt navnene på. Bent vælger det kendte – spaghettien. Vi andre vælger det, der lyder mest som grøntsager – men som viser sig at være stuvede linser. Og det er så det tilbehør man får sammen med det meste af udstillingsvinduet hos en velassorteret slagter. De skærer stort ud her, men kødet er præcis så super, som tjeneren lovede. Vi bad om lidt grøn salat til, hvilket ankom prompte. Desværre smuttede den unge tjener før vi betalte, men eftersom hun vistnok blev afløst af sin mor, når drikkepengene nok frem alligevel.\nSenere, meget senere, går vi alle de 300m hjem til Athene. Det er stadig varmt, så vi svaler lidt på dækket før vi tørner ind for natten.\nVejr: Overskyet med byger, men lunt. Svag til let vind.\nAfgang: 13.00. Ankomst 16.00 i Montceau-les-Mines. Sejlet distance: 12 km, 9 sluser.\nKl. 7 er det fint vejr, men vi står først op kl. 8. Da falder der allerede en smule regn fra den nu helt overskyede himmel. Absolut ikke slemt, bare stædigt.\nBagerstafetten skal nu køres alligevel, men det er da kun små dråber, man skal køre imellem, og brødet reddes hjem i tør tilstand.\nJeg har jo glemt at fortælle, at vi råder over et hemmeligt våben: En regnskræmmejakke.\nDet er Lene's regnjakke, som har været monteret adskillige gange i tørvejr på denne tur. Den har så til gengæld holdt regnen væk, og det kunne vi godt tænke os at udnytte igen i dag. Effekten af regnskræmmejakken er lige så videnskabeligt bevist, som en dansk konges brug af fingerknips til at holde løver borte under jagten. En dag i Dyrehaven formastede en af jagtdeltagerne sig til at gå lidt i rette med monarken, idet han påstod: Deres Majestæt, der findes da ikke løver i dette land. Kongen svarede med et let overrasket udtryk i ansigtet: ”Jeg var ikke klar over, at det er så effektivt”.\nVores gæster skal gå til stationen – alle 4 km. Og det skal ske kl. 10.30 uanset vejret. Om det nu skyldes regnskræmmejakken eller bare ualmindelig god timing, så stopper regnen faktisk 10.25.\nVi tager så afsked med Ann-Mari og Bent, som forbløffende hurtigt forsvinder over horisonten, hvilket muligvis skyldes, at vores udsyn er blokeret af VNF huset lige ved siden af vores plads. Senere på dagen kommer en melding om, at både bus- og togtur var gået glat. Bilen holdt også på sin plads omend i let overophedet version, så de var klar til at drage mod Danmark.\nVi sejler videre. Dagens mål er Montceau-les-Mines, hvor vi skal mødes med Ann og John om et par dage. På vejen passerer vi i øvrigt en Møn 391 sejlbåd ved navn Mito fra Roskilde. Det blev kun til et overrasket ”Hej” fra begge sider, idet vi var travlt optaget af at ramme slusen rigtigt. Det var sådan set meget nemmere, da der var en 2. styrmand til den slags detaljer.\nP.t. St. Jean-de-Losne